text:
Jaaka go na le nnete tse di laolang lefatshe, go na le dinnete tsa moya tse di laolang thswaragano ya rona le Modimo.
1. NNETE YA NTLHA
MODIMO WA GO RATA, ME LEANO LA ONA, KA BOPHELO JWA GAGO LE A GAKGAMATSA.
(Ditemana tse di kwadilweng mo bukeng e, di tshwane-tse di balwe ka kelotlhoko, fa go tlhokega mo Bibeleng.)
LERATO LA MODIMO
"Gonne Modimo o ratile lefatshe mo go kalo, kalo wa ntsha morwa ona ya tsetsweng a le esi gore le fa e le mang ya dumelang mo go ena a se ke a nyelela, me a bone bophelo jo bo sa khutleng." (Johane 3:16)
LEANO LA MODIMO
(Go bua Keresete) "Nna ke tlile gore di bone bophelo, me di bo bone ka letlotlo." (Johane 10:10)
Ke eng bontsi jwa batho bo tlhoka letlotlo la bophelo na?
2. NNETE YA BOBEDI MOTHO KE MODIRADIBE ME O KGAOGANE LE MODIMO, KA NTLHA YEO GA A KGONE GO ITSE LE GO LEMOGA LERATO LE LEANO LA MODIMO KA BOPHELO JWA GAGWE.
MOTHO KE MODIRA DIBE
"Gonne botlhe ba leofile, ba tlhaetse kgalalelo ya Modimo." (Ba-Roma 3:23)
Motho o bopilwe gore tshwaragano e nne teng magareng a gagwe le Modimo, ka ntlha ya thato ya gagwe a itsamaela tsela ya gagwe me tshwaragano le Modimo ya senyega. Thato e, ye supang bora, ke sesupo sa sebe.
KGAOGANO LE MOTHO
"Gonne tuelo Ya sebe ke loso" (Kgaogano ya moya go Modimo) (Ba-Roma 6:23)
Modimo o boitshepo, motho ke moleofi. Bobedi ba kgaogantswe ke lengope. Motho o dira matsapa a go fitlha go Modimo - Bophelo jo bo siameng, molao, botlhale, jalo jalo, me diteko tsa gagwe tsotlhe ke lefela.
Nnete ya Boraro e araba bothatha bo...
3. NNETE YA BORARO
JESU KERESETE KE ENA FEELA NEO YA MODIMO GO RE REKOLLA. KA ENA O KA KGONA GO ITSE LE GO LEMOGA LERATO LE LEANO LA MODIMO KA BOPHELO BA GAGO.
O SULE BOEMONG JWA RONA
"Me Modimo ona, o re tlhomamiseditse lerato la ona, ka e rile re sa ntse re le baleofi Keresete a re swela." (Ba-Roma 5:8)
O TSOGILE BASWING
"O ile a boa a ipontsha a phela morago ga losho Iwa gagwe, ka ditshupo di le dintsi, a bonala mo go bone ka lobaka Iwa matsatsi a mashome a mane, (40) a bua dilo tse e leng tsa bogosi jwa Modimo." (Ditiho 1:3)
KE ENA FEELA TSELA
"Jesu a mo raya are, 'Ke nna tsela, le boammaaruri, le botshelo, ga go tle ope mo go Rara ga e se ka nna.'" (Johane 14:6)
Modimo o fedisitse lengope le le teng magareng a Ona le rona, ke ena borogo ka Jesu, moreswedi mo sefapanong.
Ga go a lekana go itse nnete tse tharo tse feela....
4. NNETE YA BONE
RE TSHWANETSE GO AMOGELA JESU KERESETE; JAAKA MOREKOLODI LE KGOSI KA NOSI, KE GONE RE KA ITSENG LE GO LEMOGA LERATO LE LEANO LA MODIMO KA BOPHELO JWA RONA.
RE TSHWANETSE GO AMOGELA KERESETE
"Me botlhe ba ba mo tshotseng, a ba naya tshiamelo ya go nna bana ba Modimo e bong bone ba ba dumetseng mo ineng la gagwe." (Johane 1:12)
RE AMOGELA KERESETE KA TUMELO
"Gonne le ntse le bolokilwe ka tshegofatso ka tumelo, me le gona go bile go sa tswe mo go lona, me ke neo ya Modimo." (Baefesia 2:8,9)
RE AMOGELA KERESETE KA GO LALEDIWA GA RONA
(Go bua Keresete): "Bona ke eme fa monyako ke a kgwanyakgwanya, ga motho mongwe lefa e le mang a utlwa lentswe la me, a mpulela, ke tla tsena kwa go ena." (Tshenolo 3:20)
Go emogela Keresete go bolela go tla go Modimo, bo-nna bo a latlhwa. Go na le tlhomamo ya gore Keresete o tla tsena bophelong ba rona go Itshwarela dibe, tsa rona, a re dira seo a ratang re nna sona. Go itse dilo tse ka tlhaloganyo kgotsa maikutlo ga go a lekana.
Di dikwa-dikwe tse pedi tse ke disupi tsa maphelo a mabedi.
(Mefuta)
Ke sedikwa-dikwa sefe se se supang bophelo ba gago?
O rata bophelo ba gago bo supiwe ke sedikwa - dikwe sefe?
Tse di latelang ditlhalosa gore o ka amogela Keresete jang?
KA THAPELO O KA AMOGELA KERESETE JANONG KA GO DUMELA.
(Thapelo ke go bua le Modimo)
Modimo o itse pelo va gago, me ga a tshwenyega ke mafoko (polelo) a gago, o tshwenyegile bogolo thata ke boemo ba pelo ya gago. Sekao sa thapelo.
"MORENA JESU, KE A GO TLHOKA, KE BULA KGORO YA BOPHELO BA ME, KE GO AMOGELA O LE MOPHOLOSI LE MORENA WA ME. KE LEBOGA GA O ITSHWARETSE MALEO A ME. NNA SETILO SA BOGOSI SA BOPHELO BA ME. NTIRE MOTHO YO O RATANG KE LE YENA."
A thapelo ye e bolela tlhoafalo ya pelo ya gago?
Ga go le jalo, rapela thapelo ye, me Keresete o tla tsena bophelong ba gago, Jaaka a solofeditse.
O TLA ITSE JANG GORE KERESETE O MO BOPHELONG BA GAGO.
A ruri o amogetse Keresete bophelong ba gago? Go ya ka tshepiso ya gagwe go tshenolo 3:20. Keresete o kae mo go wena? Keresete o rile:- Ke tla tsena mo bophelong ba gago. A tota a ka re timetsa O itse ka matla a fe gore Modimo o arabile thapelo ya gago? (Ke botshepegi ba Modimo ka nosi le lentswe la Ona)
BIBELE E TSHEPISA BA BA AMOGELANG KERESETE BOPHELO BO BO SA KHUTLENG.
"Me tshupo ke yona e, gore Modimo o re neile bophelo bo bo sa khutleng, me bophelo boo bo mo go Morwa ona. Yo a senang Morwa Modimo ga a na bophelo boo. Dilo tse ke di le kwaletse gore le itse ha le na le bophelo bo bo sa khutleng, ke raya lona le dumelang mo leineng la Morwa Modimo." (1 Johane 5:11-13)
Leboga Modimo gonne Keresete a le mo bophelong ba gago, me a se kitla a go tlogela (Bahebera 13:5). Kitso ya gore Modimo o agile go wena le gore o na le bophelo bo bo sa khutleng, di tehg go wena ka nako ye o laletsang Keresete ya yona. Keresete ga a ka ke a go fote tsietsa.
Go ikutlwa gone?
SE TSHEPE MO GO IKUTLWENG
Tshepiso tsa lefoko la Modimo, ke tsona matla (thata ya rona e seng maikutlo. Mokeresete o phela ka tumelo, mo tlhomamong ya Modimo le lefoko la Ona. Setshwantso se sa terena ke sesupo sa tshwaragano magareng a:- Nnete (Modimo le lefoko la ona) Tumelo (Tlhomamo mo Modimong le lefoko le Ona) Maikutlo (Maungo a tumelo le boingotlo Iwa rona). (Johane 14:21)
Terena (tlhogo) e kgona go tsamaya ka letoroko la ga kate le kwa ntle go lone. Go leka go goga terena ka kaBuse ke metshamekwane. Ka baka leo bakeresete se tshepeng dikutlo gonne tumelo mo tlhomamong ya Modimo le tsepiso le lefoko la ona di tia pele.
JAANONG KA O AMOGETSE KERESETE
Nakong e wena o amogelang Keresete, e ieng tiragalo ya tumelo, dilo di le dintsi di diragetse. Dingwe tsa tsona ke tse di latelang:-
- Keresete o tsene mo bophelong ba gago. (Tshenolo 3:20, le Bakolosa 1:27)
- Dibe (maleo) tsa gago di itshwaretswe. (Bakol. 1:14)
- O fetogile ngwana wa Modimo. (Johane 1:12)
- O tsene leanong leo Modimo o go bopetseng lona. (Joh. 10:10, II Bakor. 5:14,15,17)
A go teng sengwe se sentle se se ka go tlhagelang (diragallang) ga e se go amogela Keresete. A o rata go leboga Modimo ka tiragalo e? Tebogo le sesupo sa tumelo.
Janong Ge?
DITEMOSO TSA GO GOLA GA MOKERESETE.
Kgolo ya Moya e tswa mo tlhomamomg go Jesu Keresete, Mosiami o tla tshela ka tumelo (Ba-Gal 3:11) Bophelo ba tumelo bo dira gore o tshepe Modimo mo bophelong. (Ditemoso)
- Tla go Modimo ka thapelo, ka malatsi otlhe. (Joh. 15:7)
- Buisa lefoko ka malatsi otlhe. (Ditiro 17:11) - Simolola ka Evangedi ya Johanne
- Utlwa Modimo ka (nako le nako), metlha. (Joh. 14:21)
- Nna mosupi (paki) wa keresete ka bophelo le polelo tsa gago (Matt. 4:19, Joh. 15:8)
- Tshepa Modimo Ka dintlha tsotlhe tsa bophelo ba gago. (1Pet. 5:7)
- Moya o boitshepo o letlelle gore o go tlatse, o go tsamaise, o go fe thata ie bosupi. (Ba-Gal. 5:16,17; Ditiro 1:8)
BOTLHOKWA BA BOKAULENGWE BA SEKRESTE.
Go Ba-Heb 10:25 re rutwa gore re se ke ra kgaogana le phuthego. Re seke ra bakela phuthego. Dikgong fa di tuka mmogo di bonagatsa kganya e kgolo. Legong le le lengwe mo iso, le a tima. Go ntse feela jalo le ka tshwaragano ya gago le bakeresete mogo. Ga o sa tsamaye kereke eo go reriwang keresete mo go yona, le lentswe le gagwe le sa buiwe, tsaya kgakololo e me o etele batho bao ba amoge-tseng Keresete jaaka mopholosi. Ba tlhaloganya le lerato la gagwe.
A o rata go itsise bangwe ka tiragalo ye?


c: text/html

text:
Mokwadi Jo-Anne Smetherham o šebisisa ka gore go kaya eng mo go ênê go buisana le bonkoko ba le barataro gotswa Khayelitsha, Cape Town, botlhe ba bona ke maloko a mokgatlho o e seng wa puso wa Grandmothers Against Poverty and Aids (Gapa), mo bukeng ya ‘The Nevergiveups’. Buka enô e gatisa dikgang tsa matshelo a bona gotswa kwa nakong e ba neng e le basetsana kwa metse-magaeng ya Kapa Botlhaba, go fitlha mo dingwageng tsa bona jaaka batlamela-tlhokomelo go malapa a bona kwa Khayelitsha, Cape Town.
Batlamela-Tlhokomelo Ba Ba Godileng: Kgothatso
Maatla a Botsalano
Ka ntlha ya matsapa a matshelo a bonkoko, ke fela botsalano le kutlwelobotlhoko ya bonkoko ba bangwe kwa GAPA (Grandmothers Against Poverty and Aids) tse di ba tsholang ba tsamaya. Mme mokgatlho o dira tiro e e tswileng diatla. E ntse poêlô go buisana le bonkoko.
Mo dikgwetlhong tsotlhe tse basadi banô ba lebaganeng le tsona, ba na le seelô sa boammaruri, bopelokgale le maikemisetso tse di rotloetsang batho ba ba tshwanang le nna, ba ba nang le ditlabakelo tse di ntsi. Dikgang tsa bona di tlhomame. Ke dikai tsa itshokelano-dikgwetlho le botho jo bo nônôfileng.
Ba nkgothaleditse gore go kaya eng go nna motho. Fa ke ne ke kwala dingwe tsa dintlha tseno ke ne ka ikutlwa ke maketse mme ka tshwanela ke go emisa, ka dula ka situ le tidimalo metsotso e le mmalwa, go tsaya ditlamorago tse di kgolo tsa se bonkoko ba neng ba se bua.
Bonkoko ba GAPA ba mpontshitse gore tshotlego e ka re repetla, fela ba mpontshitse gape gore fa re kgona go gogoba, re tlhôtse mme morago re tabogele kwa pele gape, kgato nngwe le nngwe e ka nna phitlhelelo e e boitshegang.
Translated by Nchema Rapoo
Alicia Mdaka o bua kgang ya go simololwa ga setlhopha sa GAPA (Grandmothers Against Poverty and Aids) le gore e amile botshelo jwa gagwe jang....more
Goldie Qayiya le monna wa gagwe Otto, gotswa Khayelitsha, ba ne ba sa tlhaloganye ka botlalo ka ga mogare wa HIV. Le fa gontse jalo, o tsere...more
Tenjiwe Tutu o arogana maitemogêlô a gagwe jaaka modiri wa gae ka dingwaga tsa tlhaolele, go efoga sepodisi le go falola go ya kgolegelong ka lesoba la mogodu....more
Goldie Qayiya le Felicia Mfamana ba arogana ka ga maitemogêlô a bona a maeto a bona a a farologaneng a le lenyalo; Goldie o ne a nna le lenyalo le le rulagantsweng mme Felicia o ne a thopwa ke monna yo a neng a tlile go mo nyala, mekgwa-tiriso ka bobedi k...more

robotstxt: allowed

filter: keep


text:
Fa o Wetswe ke Masetlapelo
FA E le gore o kile wa nna mo seemong se se tshwanang le sa ga Andrew le David, gongwe o tla tlhaloganya gore ke eng fa batho ba ba diragaletsweng ke dilo tseno ba nna ba tshogile thata, ba sa batle go amogela se se diragetseng, ba tlhakane tlhogo, ba tlhobaela thata e bile ba lora dilo tse di botlhoko. Bontsi jwa bone ba felelwa ke maatla mo ba ipotsang gore ba sa ntse ba tshelelang.
Go botlhoko go senyegelwa ke dilo tse o di bereketseng ka thata. O ka nna wa feleletsa o ikutlwa e kete botlhoko jwa teng o ka se kgone go bo emela kgotsa gore go botoka gore o swe. Mme Baebele yone ya re o ka kgona go itshoka e bile ya re dilo di tla siama mo nakong e e tlang.
BAEBELE E KA GO THUSA GORE O SE KA WA ITLHOBOGA
Moreri 7:8 ya re: “Bokhutlo jwa kgang bo botoka . . .go na le tshimologo ya yone.” Kwa tshimologong go ka nna ga lebega e kete dilo ga di kitla di siama. Mme fa o sa fele pelo, o tla kgona go simolola botshelo sesha mme dilo di tla tokafala fa nako e ntse e ya.
Baebele ya re go tla tla nako e go se kitlang “go tlhola go utlwiwa modumo wa go lela . . . le modumo wa go goa ka khutsafalo.” (Isaia 65:19) Seno se tla direga fa Bogosi Jwa Modimo bo busa e bile lefatshe lotlhe e le paradaise. (Pesalema 37:11, 29) Ka nako eo ga go kitla go tlhola go nna le dilo tse di jaaka merwalela le ditsuatsue. Batho ga ba kitla ba gopola dilo tse di ba utlwisitseng botlhoko ka gonne Modimo Mothatayotlhe o solofetsa gore, “dilo tsa pele ga di kitla di gakologelwa, le fa e le go tsoga mo pelong.”—Isaia 65:17.
Modimo a re ka nako ya fa a busa, go tlile go nna le kagiso mo lefatsheng. (Jeremia 29:11) A go itse gore maemo a tlile go nna botoka go ka go thusa gore o se ka wa itlhoboga fa dilo di sa tsamaye sentle? Sally yo go builweng ka ene mo setlhogong se se fetileng a re, “Go nna re akantse ka dilo tse Bogosi Jwa Modimo bo tla re direlang tsone, go tla re thusa gore re tlogele go akanya ka dilo tse di botlhoko tse di kileng tsa re diragalela e bile go tla re thusa gore re kgone go itshoka.”
Re go kgothaletsa gore o ithute Baebele mme o utlwe gore Bogosi Jwa Modimo bo tla re direlang mo nakong e e tlang. Fa o ka dira jalo, o tla lemoga gore le fa o diragaletswe ke dilo tse di botlhoko, ga go reye gore go ile fela jalo ka botshelo jwa gago, ka gonne dilo di tlile go siama. Mme fa re sa ntse re letile nako eo, a re bone gore Baebele e ka re thusa jang gone jaanong gore re se ka ra itlhoboga.


text:
211E rile Manase a simolola go busa, a bo a le dinyaga di le 15; a busa dinyaga di le 55 kwa Jerusalema. Leina la ga mmaagwe e ne e le Hefesiba. 2A dira tse di bosula mo matlhong a Morena tse di tshwanang le makgapha a baheitane ba Morena o neng a ba lelekile fa pele ga Baiseraele. 3A tsosa dithota tsa tlhabelo tse Hesekia rraagwe o neng a di sentse; a agela Baale dialetare, a dira Ašera21:3 Go tewa setshwantsho sa modimo wa sesadi. jaaka go dirile Ahabe kgosi ya Iseraele; a ba a obamela lesomo lotlhe la legodimo a le direla.
4Le gona a aga dialetare tse di ntseng jalo mo Ntlong ya Morena e Morena o neng a buile ka ga yona a re: “Ke tla baya leina la me mo Jerusalema.” 5O bile a agela lesomo lotlhe la legodimo dialetare mo malapeng a mabedi a Ntlo ya Morena.
6A ralatsa morwawe molelo, a dira tsa mereo ya boloi le tsa botlhodi, a tlhoma ba ba buang le baswi le baitseanape a dira tse dintsi tse di bosula mo matlhong a Morena, a mo gakatsa.
7Le gona a baya setshwantsho sa ga Ašera se o neng a se dirile mo Ntlong e Morena o neng a buile ka ga yona le Dafita le Salomo morwawe a re: “Mo Ntlong e le mo Jerusalema yo ke mo tlhophileng mo ditsong tsotlhe tsa Iseraele ke fa ke tla bayang leina la me teng ka bosakhutleng.
9:3
8Le gona ga nkitla ke tlhola ke kgarakgatsha dinao tsa Baiseraele gore ba tswe mo lefatsheng le ke le neileng borraabo. Ke raya fela fa ba tlhokomela go dira tsotlhe tse ke di ba laetseng, e bong ka fa molaong otlhe o Moše motlhanka wa me o neng a o ba laela.” 9Mme ba se ka ba utlwa, mme Manase a ba timetsa gore ba dire bosula bogolo go baheitane, ba Morena o neng a ba nyeleditse fa pele ga Baiseraele.
10Ke fa Morena a bua ka baporofeti batlhanka ba gagwe a re: 11“E re ka Manase kgosi ya Juta e dirile makgapha ao, ya dira bosula jo bo fetang tsotlhe tse di kileng tsa dirwa ke Baamori ba ba neng ba le teng pele ga yona ya leofisa le Bajuta ka medimo e e maila ya yona: 12Ke ka moo Morena, Modimo wa Iseraele, o buang jaana o a re: ‘Bonang, ke tla tlisetsa Jerusalema le Juta tatlhego e mongwe le mongwe yo o e utlwelang, ditsebe tse pedi tsa gagwe di tla sumang ka yona.
Jer. 19:3
13Ke tla gagamatsa mogala o o lekanyang wa Samaria mo godimo ga Jerusalema le serophiso sa lelapa la ga Ahabe, ke phimola Jerusalema jaaka go phimolwa mogopo, ke mo phimola le go mo ribegetsa. 14Ke tla latlha masalela a boswa jwa me, ke a neela mo diatleng tsa baba ba ona gore e nne thopo le thukhutho tsa baba botlhe ba ona, 15ka ba dirile tse di bosula mo matlhong a me, ba nna ba nkgalefisa go tloga ka letsatsi le borraabo ba neng ba huduga kwa Egepeto ka lone go fitlha letsatsing leno.’ ”
16Le gona Manase o ne a tsholola madi a mantsintsi a a se nang molato, a ba a a tlatsa Jerusalema mo ntlheng tsotlhe kwa ntle ga boleo jwa gagwe jo o neng a leofisa Bajuta ka jona gore ba dire tse di bosula mo matlhong a Morena.
17Ditirafalo tse dingwe tsa ga Manase le tsotlhe tse o neng a di dira le boleo jwa gagwe jo o neng a bo dira kana di kwadilwe mo lokwalong lwa ditirafalo tsa sebaka sa dikgosi tsa Juta. 18Mme Manase a robala le borraagwe, a fitlhwa mo segotlong sa gagwe, mo segotlong sa ga Usa, mme Amone morwawe a nna kgosi mo boemong jwa gagwe.
19Amone o ne a le dinyaga di le 22 fa a nna kgosi; a busa dinyaga di le pedi kwa Jerusalema. Leina la ga mmaagwe e ne e le Mesulemethe morwadia Haruse wa Joteba. 20A dira tse di bosula mo matlhong a Morena jaaka go dirile Manase rraagwe. 21A sepela gotlhe mo tseleng e rraagwe o neng a sepela mo go yona; a direla medimo e e maila e rraagwe o neng a e direla, a e obamela. 22A tlogela Morena, Modimo wa borraagwe; a se ka a sepela mo tseleng ya Morena.
23Mme batlhanka ba ga Amone ba mo tsosetsa leferetlho, ba mmolaela mo ntlong ya gagwe.
24Mme batho ba kwa nageng ba bolaya botlhe ba ba neng ba tsoseditse kgosi Amone leferetlho; ba dira Josia morwawe kgosi mo boemong jwa gagwe.
25Ditirafalo tse dingwe tsa ga Amone le tse o neng a di dira kana di kwadilwe mo lokwalong lwa ditirafalo tsa sebaka sa dikgosi tsa Juta. 26O ne a fitlhwa mo lebitleng la gagwe mo segotlong sa ga Usa, mme Josia morwawe a nna kgosi mo boemong jwa gagwe.


text:
431Mme tlala ya nna kgolo mo lefatsheng. 2Jaanong e rile ba sena go fetsa mabele a ba ne ba tswa go a reka kwa Egepeto, rraabo a ba raya a re: “Yaang gape, lo ye go re rekela dijonyana.”
3Mme Juta a mo fetola a re: “Monna yole o ne a re tlhomamisetsa ruri a re: ‘Ga lo kitla lo bona sefatlhego sa me, fa monnaa-lona a sa tle le lona.’
4Jaanong fa o ka roma monnaa-rona le rona, re tla ya, re go rekela dijo. 5Fa o sa mo rome, ga re ka ke ra ya. Gonne monna yole o re reile a re: ‘Ga lo kitla lo bona sefatlhego sa me, fa monnaa-lona a sa tle le lone.’ ”
6Iseraele a re: “Ke ka ntlha ya eng, fa lo ntiretse bosula jalo, lwa bolelela monna yole, fa lo sa ntse lo na le monaa-lona.”
7Ba araba ba re: “Monna yole o ne a botsolotsa thata ka ga rona le ba ga etsho a re: ‘A rraeno o sa ntse a phela? A lo na le monaa-lona?’ Jaanong ra mmolelela ka fa go ntseng ka teng. A re ne re ka itse tota, fa a tla re: ‘Tlisang monaa-lona’?”
8Juta a raya Iseraele rraagwe a re: “Lesa lekau le ye le nna. Foo re tla tsamaya gore re phele, re se ka ra swa, rona le wena le bana ba rona. 9Ke tla rwala molato oo. O tla mmatla mo go nna. Fa nka boa ke se na nae, ke sa mmee fa pele ga gago, ke tla bo ke le molato mo go wena ka malatsi otlhe. 10Ruri fa re ka bo re sa diega, re ka bo re setse re tswa teng gabedi.”
11Ke fa Iseraele rraabo a re: “Fa go ntse jalo he, dirang jaana: Tsayang maungo a a tlhophilweng a lefatshe le ka dikgetse tsa lona, lo ele monna yole dineo, e bong melemonyana le mafuranyana a dinotshe le boroku jo bo tlodiwang baswi le ditlolo tse di nkgang monate le dikgeru tsa mefuta. 12Tsamayang lo tshotse madi a le mabedi; le ona a a neng a busediwa mo dikgetseng tsa lona lo a busetse teng. Ka gongwe go dirafetse phoso. 13Tsamayang le monaa-lona, lo yeng gape kwa monneng yole.
14Mme a Modimo Mothatayotlhe o lo nee boutlwelo-botlhoko jwa monna yole gore a lo gololele morwa-rraeno yo mongwe, e bong Simeone, a boe le lona le Benyamene. Mme nna fa ke thukhuthilwe bana, ke thukhuthilwe.”
15Jaanong ba tsaya dineo tseo, le gona ba tsaya madi a le mabedi le Benyamene; ba ya kwa Egepeto, ba feta ba ema fa pele ga Josefa. 16Ya re Josefa a bona Benyamene a na nabo, a laela mookamedi wa lelapa la gagwe a re: “Isa banna bale mo ntlong, o tlhabe o etleetse dijo, gonne ba tla ja le nna motshegare.” 17Monna yoo a dira ka fa a laetsweng ka teng, a isa banna bao mo ntlong ya ga Josefa.
18Ya re ba isiwa mo ntlong ya ga Josefa, ba boifa ba re: “Re isiwa teng ka ntlha ya madi a maloba a a buseditsweng mo dikgetseng tsa rona gore ba re logele maano, ba re wele godimo, ba re thope le diesele tsa rona go nna batlhanka ba bone.”
19Ka moo ba atamela mookamedi wa lelapa la ga Josefa, ba bua nae fa mojakong wa ntlo 20ba re: “Morena! Re kile ra tla ga ntlha kwano go reka dijo. 21Jaanong e rile re fitlha felong fa go lalwang teng, re bofolela dikgetse tsa rona, ra fitlhela madi a mongwe le mongwe a le mo molomong wa kgetse ya gagwe, e le madi a rona, a na le bokete jwa ona. Jaanong re tsile gape, mme re tsile nao. 22Le gona re tlile le madi a mangwe gape go reka dijo. Ga re itse gore ke mang yo o neng a tsenya madi a rona mo dikgetseng tsa rona.”
23Mme ene a re: “Namatshegang, lo se boife! Modimo wa lona, e bong wa ga rraeno o lo file lehumo mo dikgetseng tsa lona. Madi a lona a ne a fitlha mo go nna.” Ke fa a ba ntshetsa Simeone.
24Jaanong monna yoo a ba isa mo ntlong ya ga Josefa. A ba gela metsi gore ba tlhape dinao. Le diesele tsa bone a di fa dijo.
25Bone ba baakanya dineo tsele, ba lebelela Josefa motshegare; gonne ba ne ba utlwile gore ba tla ja teng. 26Ya re Josefa a sena go tsena mo ntlong, ba isa dineo tse ba di tshotseng kwa go ene mo ntlong, ba inamela fa fatshe fa pele ga gagwe. 27Mme Josefa a ba botsa bophelo a re: “A rraeno yo o tsofetseng yo lo mo mpoleletseng o tsogile? A o sa ntse a phela?”
28Ba araba ba re: “Motlhanka wa gago, rraetsho o ntse a le teng, o sa ntse a phela.” Ba inama ba ikobela fa fatshe.
29Ke fa a tlhatlosa matlho a bona Benyamene monnawe, morwa mmaagwe, a botsa a re: “A ke ene monnaa-lona yo mmotlana yo lo mo mpoleletseng?” A ba a re: “A Modimo o nne bopelonomi le wena, morwaaka.” 30Jaanong Josefa a akofa a tloga, gonne pelo ya gagwe e ne e huduegile ka ntlha ya ga monnawe, a batla fa a ka lelelang teng, a tsena mo ntlwaneng ya borobalo, a lelela teng. 31Ya re a sena go tlhapa sefatlhego, a tswa a itshwere a re: “Tsholang dijo!” 32Ba mmeela tsa gagwe go sele le tsa bone go sele le tsa Baegepeto ba ba jang nae go sele. Gonne Baegepeto ba ne ba sa tshwanela go ja le Bahebere; gonne moo e ne e le maila mo go Baegepeto.
Ekes. 8:22
33Ba nnisiwa ba lebaganye nae ka go tlhomagana ga matsalo a bone, yo mogolo ka fa bogolong jwa gagwe le yo mmotlana ka fa bobotlaneng jwa gagwe. Banna bao ba lebana ba gakgametse. 34Jaanong a ba abela dikabelo tsa dijo tse di fa pele ga gagwe; kabelo ya ga Benyamene ya feta dikabelo tsa bone gatlhano. Mme ba ja, ba nwa, ba itumela nae.


text:
Sea Chubs
Leina la Mophato/
Sea Chubs
Leina la Matshamekwane
Drummers
Leina la Maranyane
Kyphosidae
Semeto
E ka nna 70 cm.
Ponalo
Mmele o sephaphathi wa bokgolokwe ba lee, ka makwapa a a bokgwakgwa a mannye a a aparetseng mmele otlhe. Tlhogo le molomo o mnnye. Mogatlana wa kwa morago o concave kgotsa o phatlhaletse.
Dikitsiso
Lelapa la Kyphosidae le na le maloko a le 15 le dibopiwa di le 42 tse di farologaneng. Di bone leina la tsone ka gore di bnwa di rata go latela motlhala wa dikepe. Di bonala kwa matlhakoreng a di reefs le kwa tlase ga lewatle mo go leng thata fa teng. Meno a yone a incisiform (look like eye teeth). E matlhagatlhaga mme e rata go batlisisa. Di kopana ka bintsi fa e le nako ya go tsala. Di tsala ka go tshela mae mo metsing gore a nonofatsiwe ke tse di tona ka peo ya tsone.
Dijo
E fepa ka dimela tsa lewatle jaaka algae le seaweed. Tse dingwe tsa tsne di ja di’invertebrates tse dinnye mme di ja nama le merogo mmogo (omnivores).
Anamiso
E bonwa mo metsing a a iketlileng a mafelo a dipula le mogote mo lefatsheng.
Dibopiwa tsa mophato wa yone
Chub - Kyphosus sydneyanus
Blue chub - Kyphosus cinerascens
Brassy chub - Kyphosus vaigiensis


text:
Download Pleasure tsa manyalo Modimo ke Sethakga Mp3
Download Pleasure tsa manyalo Modimo ke Sethakga Mp3
Server 2 [mp3/Audio]:
Select one of the working servers.
Keywords: download Pleasure tsa manyalo (Modimo ke Sethakga) mp3, lagu Pleasure tsa manyalo (Modimo ke Sethakga), Pleasure tsa manyalo (Modimo ke Sethakga) mp3 download, Pleasure tsa manyalo (Modimo ke Sethakga) mp3
Related Song of Pleasure tsa manyalo Modimo ke Sethakga
-
Pleasure tsa manyalo (Ntshike ka diatla) #Pleasuretsamanyalo
pleasure tsa manyalo | 05:15
-
King Monada - Ex Yaka(Official Video)
KING MONADA LIMPOPO | 04:59
-
pleasure tsa manyalo step
Missycia serumula | 03:02
-
Modimo Wa Bo Engenas by Wacha Mkhukhu Wachumlilo
Wachumlilo Production TV | 05:24
-
Pleasure tsa manyalo (S'thandwa sam)
pleasure tsa manyalo | 05:35
-
Pleasure tsa manyalo (Ba swabile) #Pleasuretsamanyalo
pleasure tsa manyalo | 02:56


text:
Welcome to Setswana.co.za
Bangwe
/ba-ngwe /
Grammar:adverb
Some
Idiom: Go palama ka mekwatla ya ba bangwe : To climb up on other people's shoulders
Proverb: Ga ke thata ke le nosi, ke thata ka ba bangwe : Alone there is no strenght, but strength is with companions
Proverb: Monna ga ipolele, o bolelwa ke ba bangwe : It is not for a man to praise himself
Proverb: Mpotlane wa go potla tsa ba bangwe fela, tsa ga bo di sa potlwe ke ope : A selfish person who take from others but his are his alone
Proverb: Tsa gago ke tsa bangwe : You will pay for your actions
Proverb: Tsaya malebela mo mesegong ya ba bangwe : Take a note from the cuts of others
Search More Words Dictionary


text:
KAROLO 8
Josia O ne A na Le Ditsala Tse di Siameng
A o akanya gore go thata go dira se se siameng?— Batho ba le bantsi ba akanya jalo. Baebele e re bolelela gore go ne go le thata gore mosimane mongwe yo o bidiwang Josia a dire se se siameng. Mme o ne a na le ditsala tse di siameng tse di neng di mo thusa. A re ithute se sengwe gape ka ga Josia le ditsala tsa gagwe.
Rraagwe Josia e ne le Amone, kgosi ya kwa Juda. Amone o ne a le bosula thata e bile a obamela medingwana. Fa rraagwe Josia a swa, Josia o ne a nna kgosi ya Juda. Mme o ne a le dingwaga di le robedi fela! A o akanya gore o ne a le bosula jaaka rraagwe?— Nnyaa, o ne a se bosula!
Tota le ka nako ya fa a ne a sa ntse a le monnye thata, Josia o ne a batla go reetsa Jehofa. Ka jalo, o ne a tlhopha fela batho ba ba neng ba rata Jehofa gore e nne ditsala tsa gagwe. Mme ba ne ba thusa Josia gore a dire se se siameng. Dingwe tsa ditsala tsa ga Josia e ne e le bomang?
Mongwe wa bone e ne e le Sefania. Sefania e ne e le moporofeti yo o neng a bolelela batho ba kwa Juda gore ba tla diragalelwa ke dilo tse di bosula fa ba obamela medingwana. Josia o ne a reetsa Sefania mme a obamela Jehofa e seng medingwana.
Tsala e nngwe ya ga Josia e ne e le Jeremia. O ne a lekana le Josia ka dingwaga mme fa ba gola, magae a bone a ne a le gaufi. E ne e le ditsala tse dikgolo mo e leng gore fa Josia a swa, Jeremia o ne a mo kwalela pina e e kgethegileng, a tlhalosa kafa a tlhologeletsweng Josia ka teng. Jeremia le Josia ba ne ba thusana go dira se se siameng le go reetsa Jehofa.
Josia le Jeremia ba ne ba thusana go dira se se siameng
O ka ithuta eng ka se Josia a neng a se dira?— Le fa Josia a ne a le mosimanyana yo monnye fela, o ne a batla go dira dilo tse di siameng. O ne a itse gore ditsala tsa gagwe e tshwanetse go nna batho ba ba ratang Jehofa. Tlhomamisa gore o tlhopha ditsala tse di ratang Jehofa le tse di ka go thusang go dira se se siameng!


text:
A go Betšha go Phoso?
Karabo ya Baebele
Tota le fa Baebele e sa bue thata ka go betšha, melaometheo ya Baebele e re bontsha gore Modimo o leba go betšha go le phoso.—Baefeso 5:17. *
Go betšha go tlhotlhelediwa ke bopelotshetlha, e leng sengwe se Modimo a se tlhoileng. (1 Bakorintha 6:9, 10; Baefeso 5:3, 5) Batho ba ba betšhang ba solofela go amogela madi ka go latlhegelwa ga ba bangwe mme Baebele e kgala go eletsa dithoto tsa batho ba bangwe.—Ekesodo 20:17; Baroma 7:7; 13:9, 10.
Go betšha, tota le fa e le ka madi a a kwa tlase, go ka tsosa lorato lwa rata madi.—1 Timotheo 6:9, 10.
Gantsi batho ba ba betšhang ba ikaega ka bodimona kgotsa ka go nna lesego. Go na le moo, ditumelo tseno ke tsela nngwe ya go obamela medingwana, e leng sengwe se se kgatlhanong le kobamelo ya Modimo.—Isaia 65:11.
Baebele e kgothaletsa gore batho ba dire ka natla go na le gore ba nne le keletso ya go nna le sengwe se motho a sa se berekelang. (Moreri 2:24; Baefeso 4:28) Batho ba ba latelang se Baebele e se rotloetsang ba kgona go ja “dijo tse bone ka bobone ba di diretseng.”—2 Bathesalonika 3:10, 12.
Go betšha go ka tsosa moya wa go gaisana o o kgatlhanong le se Baebele e se buang.—Bagalatia 5:26.
^ ser. 1 Mo Baebeleng, go betšha go umakiwa fela ka tlhamalalo ka nako ya fa masole a Roma a tshela bola kgotsa a betšha ka diaparo tsa ga Jesu.—Mathaio 27:35; Johane 19:23, 24.


text:
Thuso ya JW.ORG/TN
Go Dirisa JW.ORG
Ithute go dirisa dikarolo tsa website ya jw.org. Dithuto le dikakantsho tse di ka go thusang go dirisa website, go senka le go itseela dikgatiso. Bona dikarabo tsa dipotso tse di bodiwang thata mo jw.org.
JW Broadcasting
Leba dibidio tse di farologaneng mo thelebisheneng ya Basupi ba ga Jehofa. O ka itlosa bodutu, wa ithuta le ditsala le ba losika le go nonotsha tumelo ya gago.
JW Library
Bala le go ithuta Baebele ya Thanolo ya Lefatshe le Lesha. Dirisa dithanolo tse di farologaneng go bapisa ditemana.
App ya JW Language
App eno e na le dipuo tse di farologaneng tse di ka go thusang fa o rera. E na le didirisiwa tse dintsi tsa go ithuta puo.


text:
151Tsatsi le lengwe Samuele a raya Saule a re: “Morena o kile a nthoma go go tlotsa gore o nne kgosi ya morafe wa gagwe wa Iseraele. Ka moo he utlwa mafoko a Morena.
2Morena wa masomosomo o bua jaana a re: ‘Ke tla beletsa Baamaleke se ba kileng ba se direla Baiseraele fa ba ba thibela tsela, jale fa ba tswa kwa Egepeto.
Doit. 25:17-19
3Yaa jaanong o bolae Baamaleke, o ba nyeletse le tsotlhe tse ba nang natso, ka ba hutsitswe ke Modimo. O se ka wa ba rekegela, mme o bolae banna le basadi le bana le masea le dikgomo le dinku le dikammele le diesele.’ ”
4Ke fa Saule a kua banna, a ba bala kwa Telaime, e le ba dinao ba le 200 000 le banna ba Juta ba le 10 000. 5Ya re Saule a fitlha kwa mošate wa Baamaleke a baya balaledi mo molapong. 6Le gona Saule a raya Bakeni a re: “Nanogang, lo tloge, lo tswe mo gare ga Baamaleke e se re gongwe ka lo nyeletsa nabo; ka gonne lona lo diretse Baiseraele botlhe ka bopelotlhomogi jale fa ba tswa kwa Egepeto.” Ke fa Bakeni ba tloga, ba tswa mo gare ga Baamaleke.
7Ya baa gona Saule a bolayang Baamaleke go tloga kwa Hawila go ya go fitlha kwa Sure yo o mo ntlheng ya botlhabatsatsi ya Egepeto. 8A tshwara Agage kgosi ya Baamaleke a sa ntse a phela; mme a nyeletsa morafe otlhe ka bogale jwa tšhaka jaaka khutso ya Modimo. 9Mme Saule le batho ba rekegela Agage le dinku le dikgomo tse dintle le tse di latelang tseo ka bontle le dikwana le tsotlhe tse di kgatlhisang, ba se ka ba rata go di bolaya jaaka Modimo o laetse, mme ba bolaya fela diruiwa tsotlhe tse di nyatsegang tse di bopamang.
10Ke fa lefoko la Morena le tla kwa go Samuele le re: 11“Ke utlwa botlhoko, fa ke dirile Saule kgosi, gonne o ikepile mo go nna, a se ka a dirafatsa mafoko a me.” Ke fa Samuele a tuka bogale, a goela Moreneng bosigo jotlhe. 12Ya re mo mosong Samuele a phakela go kgatlhantsha Saule; mme ga begelwa Samuele ga twe: “Saule o tsenye kwa motseng wa Karemele, a itlhomela segopotso sa phenyo teng, a ba a thelela, a fetela pele, a fologela kwa Gilegala.” 13Jaanong ya re Samuele a fitlha kwa go Saule, Saule a mo raya a re: “A Morena a go tshegofatse! Ke dirafaditse lefoko la Morena.”
14Mme Samuele a botsa a re: “Dinku tse ke di utlwang di lela le dikgomo tse ke di utlwang di bokolela ke tsa eng?” 15Saule a araba a re: “Ba di tsere kwa go Baamaleke, gonne banna ba rekegetse dinku le dikgomo tse dintle gore ba tle ba di tlhabela Morena, Modimo wa gago. Mme tse dingwe re di nyeleditse jaaka Modimo o laetse.”
16Ke fa Samuele a raya Saule a re: “Iketle, ke go bolele se Morena o letseng a se bua le nna bosigong jono.” A mo araba a re: “Bua.”
17Samuele a re: “A ga ke re, o tlhogo ya ditso tsa Iseraele le fa o ikaya yo mmotlana. Kana Morena o go tloditse gore o nne kgosi ya Iseraele.
18Le gona Morena o go romile a re: ‘Ya o dirafatse khutso ya Modimo mo baleofing bale mo go Baamaleke, o tlhabana nabo go tsamaya o ba fedise.’ 19Jaanong ke ka ntlha ya eng fa o sa utlwa lentswe la Morena, mme wa phomegela mo thopong, wa dira tse di bosula mo matlhong a Morena?”
20Ke fa Saule a fetola Samuele a re: “Kana ke utlwile lentswe la Morena, ka tsena tseleng e Morena o nthomileng mo go yona, ka tlisa Agage kgosi ya Baamaleke, mme Baamaleke bone ka ba bolaela ruri ka khutso ya Modimo. 21Fela banna ba tsere dinku le dikgomo tsa thopo, e bong tse dintle tsa tse di hutsitsweng ke Modimo go di tlhabela Morena Modimo wa gago mono Gilegala.”
22Mme Samuele a re: “A ditlhabelo tsa phiso le tse di jewang di kgatlha Morena jaaka go utlwa lentswe la Morena? Nnyaya go utlwa go gaisa setlhabelo; go reetsa go phala mafura a diphelehu!
Jes. 1:11
Amose 5:21
Math. 9:13
12:7
23Gonne go sa utlweng ke boleo jwa boloi; go ganetsa ke go ikepela medimong e sele. E re ka o latlhile Lefoko la Morena le ene o go latlhile gore o se tlhole o nna kgosi.”
24Ke fa Saule a raya Samuele a re: “Ke leofile, gonne ke tlodile taolo ya Morena le mafoko a gago; ka gonne ke boifile batho, ka utlwa mantswe a bone. 25Mme jaanong a ko o itshwarele boleo jwa me, o boe le nna gore ke obamele Morena.”
26Mme Samuele a fetola Saule a re: “Ga nkitla ke boa nao. E re ka o nyaditse Lefoko la Morena le Morena o go latlhile gore o se tlhole o nna kgosi ya Iseraele.”
27Ya re Samuele a retologa a re o a tsamaya Saule a tshwara moja wa kobo ya gagwe, mme ya gagoga. 28Ke fa Samuele a mo raya a re: “Morena o gagotse bogosi jwa Iseraele mo go wena kajeno, a bo neela yo mongwe yo o siameng bogolo go wena.
29Le gona ene yo e leng tumiso ya Iseraele ga a ake, le e seng go ikwatlhaya; gonne ene ga se motho mo a ka ikwatlhayang.”
30Jaanong Saule a re: “Ke leofile, mme a ko o ntlotle jaanong fa pele ga bagolo ba morafe wa me le fa pele ga Baiseraele, o boe le nna gore ke obamele Morena, Modimo wa gago.” 31Ke fa Samuele a boa a sala Saule morago, mme Saule a obamela Morena.
32Ya baa gona Samuele a reng: “Tlisang Agage kgosi ya Baamaleke kwano go nna.” Agage a ya kwa go ene a thabile. Agage a re: “Ruri, bogalaka jwa loso bo tlogile.” 33Mme Samuele a re: “Mmaago o tla amogwa ngwana mo basading jaaka tšhaka ya gago e amogile basadi bana.” Jaanong Samuele a remaganya Agage fa pele ga Morena kwa Gilegala.
34Jaanong Samuele a ya kwa Rama; Saule ene a tlhatlogela kwa lapeng la gagwe, kwa Gibea-wa-ga-Saule. 35Samuele a se ka a tlhola a bona Saule go ya letsatsing la loso lwa gagwe ka Samuele a hutsafalela Saule. Morena a utlwa botlhoko fa a dirile Saule kgosi ya Iseraele.


text:
Basarwa
Basarwa ke batho ba Botswana. Basarwa ke bone batho ba ntlha go nna mo Botswana. Batswana ba ne be goroga mo Botswana dingwaga tse di ntsi tse di fetileng. Ba ne ba tseela Basarwa lefatshe, ba bo ba dira gore Basarwa ba tshabele ko sekakeng. Ke ka moo gompieno Basarwa ba nnang ko sekakeng le ko merakeng.
Ditso tsa pele[paakanyo | edit source]
Tshekatsheko ya ditso e supa fa bangwe ba letso la basarwa ba sale ba nnile mo sekakeng sa kgaolo ya kgalagadi.Mme bontsi ja letso la Basarwa mo kgaolong ya borwa jwa Aferika ba ne ba patelediwa go nna mo kgaolong eo. Basarwa ba kalahari ba nnile mo lehumeng fa bahumi ba ba nnang go bapa le bone ba ba rontshitse ditshwanelo tsa go nna le lehatshe.Morago ga nako ee sa fedising pelo Botswana ga mmogo le Namibia, ba ne ba fithela bonno jwa bone bo fokoditswe mo go fiteletseng.[1]
Basarwa ba Kalahari[paakanyo | edit source]
Basarwa ke batho ba thata e itsiweng ele batsomi. Go nneng ga matlong a a sa akaegeng, Basarwa ba tshedile ka go tsoma diphologolo le go bapala diphologolo tsa naga.Bontsi jwa batho mo borwa jwa Afreka ba ne ba itsesiwe ngwao ya Basarwa ga mmogo le teme ya bone go dirisa setshwantsho sa motshikenyego.[2]
Kgotla kgolo ya ditsheko[paakanyo | edit source]
Ka kgwedi ya ferikgong a thola masome a mabedi le bosupa ngogola ,Basarwa ba ne ba fenya tsheko kgathanong le puso mo Botswana ko kgotla kgolo ya ditshekelo morago ga go kganelwa go amana le metsi a a nowang mo di dibeng tse di kwa ba nnang teng.Barrister Gordon Bennett e ne e le moemedi wa basarwa ko tshekong jaaka fa baathodi ba supa fa puso ya Botswana e le molato go fa thuso ee sa nametseng.Gangwe le gape, puso ya Botswana e ne bolelelwa gore e duele dituelo tsa go tsenelela tsheko ga Basarwa.
Dikgoge tsa kwa ntle[paakanyo | edit source]
- ↑ The modern day Bushmen / San. Art of Africa. Retrieved on 2012-01-29.
- ↑ http://goafrica.about.com/library/bl.san.htm


text:
221Ke fa Dafita a tloga teng a falolela kwa logageng lwa Adulame. Ya re bomogolowe le ba lapa la ga rraagwe botlhe ba utlwa jalo ba ya kwa go ene.
2A ba a kgobokanelwa ke banna botlhe ba ba mo pitlaganyong le banna botlhe ba ba tsereng melato le banna botlhe ba ba pelo-di-botlhoko, a nna molaodi wa bone; ba nna nae e ka nna banna ba le 400.
3Dafita a ba a tloga teng a ya kwa Mitsephe wa Moabe, a raya kgosi ya Moabe a re: “A rre le mme ba tshabele kwano go lona go tsamaya ke be ke itse se Modimo o tla se ntirelang.” 4Jaanong a ba tlisa fa pele ga kgosi ya Moabe, ba nna nayo ka malatsi otlhe a Dafita a ntseng a le kwa botshabelong jo bo femetsweng ka ona.
5Mme moporofeti Gate a raya Dafita a re: “O se ka wa nna mo botshabelong joo. Tloga o ye kwa nageng ya Juta.” Dafita a ya a fitlha kwa sekgweng sa Herethe.
Pes. 63:1
6E rile Saule a sena go utlwela Dafita le banna ba ba nang nae, a nna fa tlase ga setlhare sa motamariseka kwa Gibea mo thoteng a tshotse lerumo la gagwe ka seatla, mme batlhanka botlhe ba gagwe ba eme fa go ene. 7Ke fa Saule a raya batlhanka ba gagwe ba ba emeng fa go ene a re: “Utlwang tlhe, lona Babenyamene! A le morwa Isai o tla lo naya lotlhe masimo le masimo a meweine? A o tla lo dira lotlhe balaodi ba dikete le balaodi ba makgolo, 8fa lo ikgolagantse lotlhe go lwa le nna, go se na ope yo o ntshebelang fa morwaake a dira kgolagano le morwa Isai; go se na ope mo go lona yo o nkutlwelang botlhoko, a nkitsise, fa morwaake a tlhotlheletsa motlhanka wa me gore a ntsogele, a ntalele jaaka go ntse kajeno?”
9Ga fetola Doege wa Moetomo a ntse a eme le batlhanka ba ga Saule a re: “Ke bonye morwa Isai a tla kwa Nobe kwa go Ahimelege morwa Ahitube.
Pes. 52:2
10Ahimelege a mmoletsa Morena, a mo naya mfago, a ba a mo naya tšhaka ya ga Goliathe wa Mofelesita.”
11Ke fa kgosi e roma go bitsa moperesiti Ahimelege morwa Ahitube le botlhe ba lapa la ga rraagwe, e bong baperesiti ba ba neng ba le kwa Nobe. Ba tla botlhe kwa kgosing. 12Jaanong Saule a re: “A ko o utlwe wena morwa Ahitube.” A araba a re: “Ke fano, morena wa me.”
13Saule a mmotsa a re: “Ke ka ntlha ya eng fa lo ikgolagantse go lwa le nna, wena le morwa Isai? Ka gonne o mo neile dijo le tšhaka, wa mmoletsa Modimo gore a ntsogele, a ntalele jaaka go ntse kajeno.”
14Ahimelege a fetola kgosi a re: “Ke mang mo batlhankeng botlhe ba gago yo o ikanyegang jaaka Dafita? E bile ke mogwe wa kgosi le molaodi wa ba ba go femelang, a tlotlega mo lapeng la gago.
15A ke sa ntlha ke mmoletsa Modimo? Ga go a nna jalo. A kgosi e se ka ya baya motlhanka wa yona le botlhe ba lelapa la ga rraagwe molato; gonne motlhanka wa gago ga a ka a itse sepe sa dilo tsotlhe tseo, le fa e le se sebotlana gongwe se segolo.”
16Mme kgosi ya re: “Ahimelege, ruri o tsile go swa, wena le botlhe ba lelapa la ga rraago.” 17Ke fa kgosi e raya batlhanka ba ba emeng fa go yona e re: “Atamelang lo bolae baperesiti ba Morena, gonne le bone ba goga le Dafita. Le fa ba ne ba itse gore ene o a tshaba, ga ba a ka ba nkitsise.” Mme batlhanka ba kgosi ba gana go ntsha mabogo go wela baperesiti ba Morena. 18Ke fa kgosi e raya Doege e re: “Atamela wena, o wele baperesiti.” Doege wa Moetomo a atamela, a wela baperesiti, a bolaya banna ba le 85 ba ba apereng lesela la khiba ya boperesiti ka letsatsi leo. 19A ba a bolaya Nobe, ona motse wa baperesiti ka bogale jwa tšhaka, banna le basadi le bana le masea le dikgomo le diesele le dinku ka bogale jwa tšhaka.
20Mme ga falola morwa a le mongwe wa ga Ahimelege morwa Ahitube; leina la gagwe e ne e le Abjathare; a tshaba, a latela Dafita. 21Abjathare a feta a itsise Dafita a re: “Saule o bolaile baperesiti ba Morena.” 22Dafita a raya Abjathare a re: “Ke sa le ke itse ka letsatsi lele jale fa Doege wa Moetomo a ne a le teng gore ke ene yo o tla bolelelang Saule. Ke ka ntlha ya me fa go bolailwe botlhe ba lapa la ga rraago. 23Nna le nna, o se ka wa boifa; gonne yo o ratang go go bolaya o rata go bolaya nna. O mo tshireletsong, fa o na le nna.”


text:
101Rehabeame a ya kwa Šegeme, gonne Baiseraele botlhe ba ne ba ile kwa Šegeme go mo tlhoma mo bogosing. 2E rile Jerobeame morwa Nebate a utlwa jalo a le kwa Egepeto kwa a neng a tshabetse teng, fa a tshaba kgosi Salomo, a boa kwa Egepeto.
3Mme Baiseraele ba roma go ya go mmitsa. Jerobeame a tla jalo a na le Baiseraele botlhe, mme ba bua le Rehabeame ba re: 4“Rraago o no a imafatsa joko ya rona. Jaanong he, wena o re imolole mo tirong e e thata ya ga rraago le mo jokong e e makete ya gagwe e a e re rwesitseng, foo re tla go direla.”
5Mme ene a ba raya a re: “Tsamayang mme lo boele go nna morago ga malatsi a le mararo.” Batho ba tsamaya.
6Ke fa kgosi Rehabeame a gakololana le banna bagolo ba ba neng ba direla Salomo rraagwe a sa ntse a phela a re: “Nkgakololang ka fa nka arabang morafe o ka teng.”
7Ba mo raya ba re: “Fa o ka dumalelana le batho ba, wa ba kgatlha, wa bua mafoko a bopelonomi nabo, ba tla nna batlhanka ba gago ka malatsi otlhe.”
8Mme a tlhokomologa kgakololo ya banna bagolo e ba e mo neileng, a ya go gakololana le ba bašwa ba ba godileng nae, ba ba mo direlang. 9A botsa a re: “Lona lo gakolola jang, ka fa re ka arabang batho ka teng ba ba ntheileng ba re: ‘Tlhofofatsa joko e rraago o e re rwesitseng’?”
10Ba bašwa bao ba ba godileng nae ba mo araba ba re: “O ree morafe o o buileng nao wa re: ‘Rraago o ne a imafatsa joko ya rona, mme wena o e re tlhofofaletse!’ – o ba arabe jaana o re: ‘Monwana o monnye wa me o feta letheka la ga rre ka bokima. 11Jaanong he, rre o ne a lo rwesa joko e e makete, mme nna ke tla oketsa joko ya lona bokete; rre o ne a lo otla ka dime, mme nna ke tla lo betsa ka diphepheng.’ ”
12Ka letsatsi la boraro ga tla Jerobeame le morafe otlhe kwa go Rehabeame jaaka kgosi e laetse ya re: “Boelang kwano go nna ka letsatsi la boraro.” 13Ke fa kgosi e ba naya karabo e e thata. Kgosi Rehabeame a tlogela kgakololo ya banna bagolo 14a bua nabo ka fa kgakololong ya ba bašwa a re: “Rre o imafaditse joko ya lona, mme nna ke tla e oketsa bokete. Rre o ne a lo betsa ka dime, mme nna ke tla lo betsa ka diphepheng.” 15Kgosi ya se ka ya utlwana le morafe. Mme e ne e le se se tswang kwa Modimong gore Morena a dirafatse lefoko la gagwe le o le buileng le Jerobeame morwa Nebate ka Ahia wa kwa Silo.
16Ya re Baiseraele botlhe ba bona kgosi e sa utlwane nabo, batho ba fetola kgosi ba re: “Ga re na kabelo mo go Dafita. Le gona ga re na boswa mo go morwa Isai. A mongwe le mongwe a boela kwa ditenteng tsa gagwe, Iseraele! Sala jalo le lelapa la gago Dafita.” Jaanong Baiseraele botlhe ba phatlalala, ba ya kwa ditenteng tsa bone. 17Mme Baiseraele ba ba neng ba agile mo metseng ya Juta bone ba busiwa ke Rehabeame.
18Mme ya re kgosi Rehabeame a romile Hatorame yo o neng a okametse badiri ba mekuio, Baiseraele ba mo kgobotletsa ka majwe, a ba a swa. Ke fa kgosi Rehabeame a itlhaganela, a palama koloi, a tshabela kwa Jerusalema. 19Baiseraele ba ne ba ikepa jalo mo ntlong ya ga Dafita go fitlha letsatsing la kajeno.


text:
Mmagwe Dimpho le Sello o ne a na le bothata. “Maoto a me a ne a utlwala jaaka dikgapetlana tsa semathana maabane bosigo!” a bolelela bana moso mongwe wa Mosupologo. “A ne a le tsididi thata mme ke ne ke sa kgone go robala. Jaanong ke lapile thata!”
“Ke a itse!” Sello a rialo. “Ke goreng o sa rwale dikausu fa o ya go robala mo bosigong jo?”
“A kakanyo e ntle!” ga rialo Mama. “Bana ba me ba botlhale thata!”
Bosigo joo, o ne a rwala dikausu tsa gagwe tse di kima tsa wulu. “Mangwane Thoko o mphile dikausu tse e le mpho ya Keresemose,” a rialo. “Di bothito thata! Ke tla robala sentle bosigong jo!”
Fela Mama o ne a fositse. Ka Labobedi mo mosong, o ne a lapile gape.
“Ke ne ke sa kgone go robala,” a hemela kwa godimo. “Fa fela nka thutafatsa maoto a me a a tsididi!”
“Mama,” ga bua Dimpho, “ke goreng o sa inele maoto a gago mo metsing a a molelo pele ga o ya go robala mo bosigong jo?”
“Nka leka seo!” ga rialo Mama. “Ke a leboga!”
Morago ga dijo tsa maitseboa a bosigo joo, Mama a tshela metsi a a molelo mo sekotlolong se segolo se sehibidu.
“Mmmm, se se monate!” a rialo, a isa maoto a gagwe kwa le kwa. “Ke tshepa gore ke tla robala sentle bosigo jo.”
Mme o a itse ke eng? Ka Laboraro mo mosong, o ne a lapile gape. “Kwa tshimologong go ne go siame tota,” a rialo,
“fela morago ga diura di se kae, e ne e le kgang ya gale… maoto a tsididi, tsididi! Ke tla tshwanela ke go akanya sengwe se sele.
Fetsang go ja, jaanong! Ke nako ya go ya sekolong!”
Fa Mama a tla gae go tswa tirong maitseboa ao, Dimpho o ne a na le dikgang tse di monate.
“Morutabana wa me a re go nwa tee ya gemere go dira gore o thutafale mmele otlhe,” a tlhalosa. “Tee ya gemere e tla thutafatsa maoto a gago!” “Go siame,” ga rialo Mama. O ne a utlwala a sa itumela.
Morago ga masigo a makana a sa robale sentle, o ne a le pelokhutshwane thata!
Fela Mama o ne a sa lebala se Dimpho o neng a se buile. Ka Lamatlhatso mo mosong, pele ga a ya tirong,
Mama o ne a kopa bana gore ba ye go reka gemere. “Ga go sepe se sengwe se se thusitseng,” a rialo, fa a ipaakanyetsa go ya tirong.
“Ka gongwe tee e tla thusa!”
Bana ba ne ba tsamaya. “O lebeletse eng Sello?” Dimpho a botsa fa ba tsamaela gaufi le mmila o mogolo gaufi le mabenkele.
Sello a se arabe. O ne a lebeletse sengwe se se gaufi. “Sello!” Dimpho a rialo gape. “Tshwara letsogo la me.
Re tlhoka go kgabaganya tsela jaanong.” “E seng jaanong!” Sello a rialo. “Lebelela kwa! Re tlhoka go thusa katse ele!”
Pele ga Dimpho a ka mo emisa, Sello o ne a ile.
Mo polotong e e lolea, basimane ba babedi ba ba lekanang le Sello ba ne ba rumola katse e e kwebu.
Ba ne ba tshega. Katse e ne e leka go tshaba. Le fa e le mosimane yo monnye jaana,
Sello o ne a na le lentswe le legolo le le kwa godimo. “EMISA SEO!” a goa. “Tlogela katse eo!”
“Ee, e tlogele!” ga rialo Dimpho.
Basimane ba lebelela. “Ke goreng re tshwanetse go e tlogela?”
ga bua mongwe wa bona ka go ngala, mme mosimane yo mongwe ena a tlogela katse e e tshogileng.
“O tshwenyegela eng, gone? Ke katse fela ya letimela! Tlaya, Jabs, a re tsamaye!”
Fa mmagwe Dimpho le Sello a tla gae motshegare oo, o ne a sa dumele matlho a gagwe. Bana ba gagwe ba ne ba solasola katse e e boboanyana ya mmala o mokwebu.
Katse e ne e ngaa e itatswa. Mama o ne a bona gore ba ne ba e fepile nama e e neng e setse.
“Go diragala eng?” a botsa a galefile. “Ke goreng lo tlisitse phologolo eo fa gae?
E tsamaiseng gone jaanong!”
“Fela Mama, pula e a na kwa ntle,” Sello a rialo. “Kitty o tlile go koloba!
Tsweetswee a re ka nna le yone, fela go fitlhela bosigo jwa gompieno? TSWEETSWEE?”
Mama a lebelela kwa ntle ka letlhabaphefo. E ne e le nnete. Fa a fologa thekesi, maru a ne a thibile.
Jaanong pula e ne e tshologa. “Go siame,” a bua a gagamaditse dipounama, “fela kamoso gone, katse eo e a tsamaya.”
“Re a leboga, Mama!” bana ka bobedi ba rialo.
“Huuuuu,” Mama a rialo. A dula fatshe, a rola ditlhako tsa gagwe, mme a sidila maoto a gagwe.
“E kae tee e le e lo e ntheketseng?” a botsa. “Ke nako ya kopi ya ka ya ntlha ya tee ya gemere!”
Bana ba ne ba lebelelana ka matlho a magolo, a a kgolokwe. Ba ne ba lebetse go reka tee ya gemere!
Mama o ne a galefile thata. O ne a galefile bosigo botlhe. Fela fa a feditse go phepafatsa kitšhini, a ya go ithobalela.
Mo mosong wa Sontaga, fa Dimpho le Sello ba tsoga, mmaabone o ne a se gone.
Ba ne ba maketse – o ne a tsoga mo mosong thata ka gale. Le katse ba ne ba sa e bone.
“A re lebelele gore a Mama o siame,” ga bua Dimpho. Ka tidimalo ba bula mojako wa phaposi ya gagwe, mme ba okomela.
O akanya gore ba bone eng? Mama o ne a rapame mo bolaong, a lebega a iketlile.
Katse e ne e ikgaragantse mo maotong a gagwe, e ngaela kwa godimo.
“Dumelang,” Mama a rialo. “A bosigo jo bo monate! Maoto a a thutafetseng kwa bokhutlong!”
A lebelela katse. “Ke akanya gore re tla tshwanela ke go nna le wena!” a e bolelela.
“Re tla go bitsa Gemere!” Katse e e kwebu, e e boboanyana ya ngaela kwa godimo le go feta.
Bana ba tshega, ba phaphata diatla le go tlolatlola. Mme Sello a kgaotsa. O ne a sosobantse sefatlhego.
“Ke goreng re mmitsa Gemere?” a botsa.
“Ka gonne,” Mama a rialo, “lona loobabedi lo ile mabenkeleng go ya go reka gemere, mme fela lwa boa le katse e.
O thutafaditse maoto a me jaaka Dimpho a rile tee ya gemere e tla dira, ka jalo leina la gagwe ke Gemere!”
Mme ya nna ka moo ba neng ba mmitsa.


text:
131E rile Jesu a itse pele ga moletlo wa Tlolaganyo gore nako ya gagwe e tsile ya go tloga mo lefatsheng leno le go ya kwa go Rara, a rata ba gagwe ba ba mo lefatsheng ka botlalo, ba a ne a ntse a ba rata.
2Ya re go nna selalelo, Diabolo a bo a setse a tsentse mo pelong ya ga Jutase Isekariote, morwa Simone, gore a mo tshwarise;
3Jesu ene o ne a itse gore Rara o mo neetse dilo tsotlhe diatleng le gore o dule Modimong, e bile o ya kwa Modimong:
16:28
4Ke fa a nanoga mo selalelong, a apola kobo, a tsaya sephimolo, a ikgatlha ka sona. 5Morago ga moo a tshela metsi mo mogopong, a simolola go tlhapisa barutwa dinao le go di phimola ka lesela le a ikgatlhileng ka lone. 6Jaanong ya re a tla kwa go Simone Petoro, ene a mo raya a re: “Morena, a ke wena o ka ntlhapisang dinao?”
7Jesu a mo araba a re: “Se ke se dirang wena ga o se tlhaloganye jaanong, mme o tla se lemoga morago.”
8Petoro a mo raya a re: “Ga o ka ke wa ntlhapisa dinao ka gope.”
Jesu a mo fetola a re: “Fa ke sa go tlhapise, ga o na kabelo le nna.”
9Simone Petoro a mo raya a re: “Morena, a e se nne dinao tsa me fela, mme e nne le tsona diatla le tlhogo!”
10Jesu a mo raya a re: “Yo o tlhapisitsweng mmele otlhe, ga go batlege gore a tlhapisiwe fa e se dinao fela, gonne o itshekile gotlhe; lona lo itshekile, fela e seng lotlhe.”
11Ke go re, o ne a itse yo o tla mo tshwarisang; ke ka moo a rileng: “Ga lo a itsheka lotlhe.”
12Jaanong e rile a sena go ba tlhapisa dinao le go apara kobo le go rapama fa dijong gape, a ba raya a re: “A lo lemogile se ke se lo diretseng? 13Lo mpitsa Moruti le Morena, mme lo bua sentle; gonne ke se ke leng sona.
14Jaanong he, fa nna yo ke leng Morena le Moruti ke lo tlhapisitse dinao, le lona lo tshwanetse lwa ne lo tlhapisanya dinao.
15Kana ke ne ke lo beela sekao gore le lona lo dire jaaka ke lo diretse.
Bakol. 3:13
16Ammaaruri, ammaaruri ke lo raya ke re: Motlhanka ga a mogolo go morena wa gagwe, le ene morongwi ga a mogolo go yo o mo romileng.
17Fa lo itse dilo tse, lo sego fa lo di dira.
18“Ga ke bue ka ga lona lotlhe; ke itse ba ke ba itlhaoletseng. Mme Lokwalo lo tshwanetse go dirafala lo lo reng: ‘Yo o jang senkgwe sa me o ntsholeleditse serethe.’
19Ke lo bolelela jaanong pele go ise go dirafale gore mogang go dirafalang lo dumele gore ke nna ena. 20Ammaaruri, ammaaruri ke lo raya ke re: Yo o tsholang yo ke mo romang o tshola nna, mme yo o ntsholang o tshola ene yo o nthomileng.”
21E rile Jesu a sena go bua dilo tse, a huduega mo moweng, a supa a re: “Ammaaruri, ammaaruri ke lo raya ke re: Mongwe wa lona o tla ntswa.”
22Barutwa ba kôbana, ba akabala gore o raya mang. 23Mongwe wa barutwa ba gagwe yo Jesu a mo ratang, o ne a rapame fa sehubeng sa ga Jesu.
20:2
21:20
24Jaanong Simone Petoro a mo getla gore a botse gore o raya mang.
25Yoo a ba a ikaega ka sehuba sa ga Jesu, a mmotsa a re: “Morena, ke mang?”
26Jesu a araba a re: “Ke ene yo ke tla inang thathana, ke e mo naya.” Jaanong ya re a sena go ina thathana, a e naya Jutase Isekariote, morwa Simone. 27Morago ga thathana gone Satane a tsena mo go ene. Jaanong Jesu a mo raya a re: “Se o se dirang o se dire ka pele.”
28Mme ga se ka ga nna ope wa bone ba ba rapameng fa dijong yo o neng a tlhaloganya gore o buelang nae jalo. 29Gonne e re ka Jutase a ne a tshola sekgwama, bangwe ba ne ba itlhoma gore Jesu o mo raya a re: “Reka tse re di batlelang moletlo;” gongwe a abele bahumanegi sengwe.
30Jaanong ya re a sena go tsaya thathana, a tswa ka pele; mme go ne go le bosigo.
31E rile a sena go tswa, Jesu a re: “Jaanong Morwa-Motho o galaleditswe, le Modimo o galaleditswe mo go ene. 32Fa Modimo o galaleditswe mo go ene, le ene Modimo o tla mo galaletsa mo go ona, o tla akofa o mo galaletsa.
17:1-5
33Banaka, ke sa na le lona sebakanyana. Lo tla mpatla, mme jaanong le lona ke lo raya jaaka ke reile Bajuta ka re: ‘Kwa ke yang teng, lona lo palelwa ke go fitlha teng.’
34Ke lo naya taolo e ntšhwa ya gore lo ratane, ka e le fa ke lo ratile gore le lona lo ratane.
35Fa lo ratana, batho botlhe ba tla lemoga ka gona moo gore lo barutwa ba me.”
36Simone Petoro a mo raya a re: “Morena, o ya kae?”
Jesu a mo araba a re: “Kwa ke yang teng, o palelwa ke go ntatela jaanong, mme o tla ntatela morago.”
21:18,19
37Petoro a mo raya a re: “Morena, ke ka ntlha ya eng, fa nka palelwa ke go go latela jaanong? Le bophelo jwa me nka bo go ntshetsa.”
38Jesu a araba a re: “A o ka nntshetsa bophelo jwa gago? Ammaaruri, ammaaruri ke go raya ke re: Mokoko ga o nke o lela, o ise o intatole gararo.


text:
211Jaanong ditlhogo tsa ditshika tsa Balefi tsa atamela kwa go Eleasare moperesiti le kwa go Jošua morwa Nune le kwa ditlhogong tsa ditshika tsa ditso tsa Iseraele 2tsa bua nabo mo Silo mo lefatsheng la Kanana tsa re: “Morena o laetse ka Moše gore re fiwe metse go nna mo go yona le mafulo a yona a diruiwa tsa rona.”
3Ke fa Baiseraele ba naya Balefi metse eo le mafulo a yona mo nageng ya bone ka fa taelong ya Morena.
4Jaanong tengwa ya tswela ditshika tsa ga Kahathe, mme bomorwa Arone moperesiti ba e leng Balefi ba abelwa metse e le 13 ka tengwa mo lotsong lwa ga Juta le lwa ga Simeone le lwa ga Benyamene. 5Mme ba bangwe ba losika lwa ga Kahathe ba abelwa metse e le some ka tengwa ka fa ditshikeng tsa bone mo lotsong lwa ga Eferaime le lwa ga Dane le lwa bontlhanngwe jwa ga Manase.
6Ba losika lwa ga Geresone ba abelwa metse e le 13 ka tengwa ka fa ditshikeng tsa bone mo lotsong lwa ga Isašare le lwa ga Asere le lwa ga Nafetale le lwa bontlhanngwe jwa ga Manase kwa Basane.
7Ba losika lwa ga Merari ba abelwa metse e le 12 ka fa ditshikeng tsa bone mo lotsong lwa ga Rubene le lwa ga Gate le lwa ga Sebulone.
8Baiseraele ba naya Balefi metse eo le mafulo a yona ka go tlhama tengwa jaaka Morena a laetse ka Moše.
9Mo lotsong lwa Bajuta le lwa Basimeone ba ne ba ntsha metse e e tla bolelwang ka maina. 10Yona ya nna ya bomorwa Arone ba e leng ba ditshika tsa ga Kahathe mongwe wa bomorwa Lefi; gonne tengwa ya ntlha e ne e le ya bone. 11Bone ba abelwa motse wa ga Areba, rraagwe Enake, o e leng Heberone mo dithabeng tsa Juta le mafulo a ona mo tikologong ya ona.
12Mme masimo a motse oo le metsana ya ona ba ne ba di neile Kalebe morwa Jefune go nna boswa jwa gagwe.
15:13
13Bomorwa moperesiti Arone ba newa motse wa botshabelo jwa babolai wa Heberone le mafulo a ona le wa Lebena le mafulo a ona 14le wa Jathire le mafulo a ona le wa Ešethemoa le mafulo a ona 15le wa Holone le mafulo a ona le wa Debire le mafulo a ona 16le wa Aine le mafulo a ona le wa Jota le mafulo a ona le wa Betšhemeše le mafulo a ona. Ke metse e e robongwe ya ditso tse pedi tseo.
17Mo lotsong lwa Benyamene ba newa motse wa Gibeone le mafulo a ona le wa Geba le mafulo a ona 18le wa Anathothe le mafulo a ona le wa Alemone le mafulo a ona. Ke metse e mene.
19Metse yotlhe ya bomorwa Arone baperesiti ke metse e le 13 le mafulo a yona.
20Ba bangwe ba losika lwa ga Kahathe, e bong Balefi ba ditshika tsa bomorwa Kahathe ba abelwa metse ya bone ka tengwa mo lotsong lwa Eferaime, 21ba newa motse wa botshabelo jwa babolai wa Šegeme le mafulo a ona mo dithabeng tsa Eferaime le wa Gesere le mafulo a ona 22le wa Kibesaime le mafulo a ona le wa Bethorone le mafulo a ona. Ke metse e mene. 23Mo lotsong lwa Dane ba newa wa Eletheke le mafulo a ona le wa Gibethone le mafulo a ona 24le wa Ayalone le mafulo a ona le wa Gathe-Rimone le mafulo a ona. Ke metse e mene. 25Mo bontlhanngweng jwa lotso lwa Manase ba newa wa Thaenage le mafulo a ona le wa Ibeleame le mafulo a ona. 26Metse yotlhe ya ditshika tsa Bakahathe ba bangwe21:26 Go tewa ba e seng baperesiti. ke e some le mafulo a yona.
27Bageresone ba e leng ba ditshika tsa Balefi mo bontlhanngweng jwa lotso lwa Manase ba fiwa motse wa botshabelo jwa babolai wa Golane kwa Basane le mafulo a ona le wa Beešethera le mafulo a ona. Ke metse e mebedi.
28Mo lotsong lwa Isašare ba fiwa wa Kišione le mafulo a ona le wa Daberathe le mafulo a ona 29le wa Jaremuthe le mafulo a ona le wa Enganime le mafulo a ona. Ke metse e mene. 30Mo lotsong lwa Asere ba fiwa wa Mišeale le mafulo a ona le wa Abetone le mafulo a ona 31le wa Helekathe le mafulo a ona le wa Rehobe le mafulo a ona. Ke metse e mene. 32Mo lotsong lwa Nafetale ba fiwa motse wa botshabelo jwa babolai wa Keteše mo Galelea le mafulo a ona le wa Hamothe-Dore le mafulo a ona le wa Karethane le mafulo a ona. Ke metse e meraro.
33Metse yotlhe ya Bageresone ka fa ditshikeng tsa bone ke metse e le 13 le mafulo a yona.
34Mme Balefi ba bangwe gape ba ditshika tsa Bamerari mo lotsong lwa Sebulone ba fiwa wa Jokeneame le mafulo a ona le wa Karetha le mafulo a ona 35le wa Dimena le mafulo a ona le wa Nahalale le mafulo a ona. Ke metse e mene. 36Kwa moseja ga Joretane go lebagana le Jerigo mo lotsong lwa Rubene ba fiwa motse wa botshabelo jwa babolai wa Besere le mafulo a ona le wa Jahase le mafulo a ona
37le wa Ketemothe le mafulo a ona le wa Mefaathe le mafulo a ona. Ke metse e mene. 38Mo lotsong lwa Gate ba fiwa motse wa botshabelo jwa babolai wa Ramothe kwa Gileate le mafulo a ona le wa Mahanaime le mafulo a ona
39le wa Hešebone le mafulo a ona le wa Jasere le mafulo a ona. Ke metse e mene mmogo. 40Metse yotlhe ya Bamerari ka fa ditshikeng tsa bone ba e leng ba ditshika tsa Balefi ba bangwe ke metse e e 12 e ba e bonyeng ka tengwa.
41Metse yotlhe ya Balefi mo dinageng tsa Baiseraele e ne e le metse e le 48 le mafulo a yona. 42Motse mongwe le mongwe wa metse eo wa bo o na le mafulo a ona mo tikologong ya ona. Go ne go ntse jalo mo metseng eo yotlhe.
43Morena o ne a naya Baiseraele lefatshe lotlhe jalo le a neng a le ikanetse borraabo go le ba naya. Ba le rua, ba nna mo go lone.
44Morena a ba naya boikhutso mo ntlheng tsotlhe fela jaaka a ikanetse borraabo, go se na ope mo babeng botlhe ba bone yo o ka emelanang nabo. Morena a neela baba botlhe ba bone mo diatleng tsa bone. 45Ga go a ka ga tlhaela sepe sa tse di molemo tse Morena o neng a di solofeditse Baiseraele. Tsa dirafala tsotlhe.


text:
Gare ga ditlhare tse di mono gae, go na le setlhare sengwe se bidiwa mowana. Ba ba itseng ba re setlhare se ga se bonwe mono Botswana fela mme se fitlhelwa gape le mo mafatsheng mangwe a a gaufi le rona e bong Namibia, Zimbabwe le Zambia.
Ga se felele fa. Ga twe se fetela gape kwa Malawi, Tanzania le Kenya le kwa go mangwe mafatshe a a moseja ga mawatle.
Le fa gone e kete se namile le lefatshe jaana, setlhare se se bolelwa se fitlhelwa mo mafatsheng a pula e e boutsana e bile a omeletse. Re itse gore Botswana ke lengwe la mafatshe a.
Mowana ke setlhare se se ntseng jang? Re itse fa ditlhare tsotlhe di na le medi, thito, dikala le matlhare mme nako nngwe di nne le dithunya le maungo.
Mme fela jaaka batho le dilo tse dingwe, ditlhare di farologane ka go gola ga tsone. Ditlhare dingwe di ditelele, tse dingwe di dikhutshwane. Tse dingwe di ditshesane, fa tse dingwe tsone di le dikima.
Mowana one o farologana le ditlhare tse dingwe ka o moleele e bile o mokima thata. Ke sengwe sa ditlhare tse di hakgamatsang e bile di kgatlha ka go gola ga tsone.
Ga twe go ya kwa godimo, setlhare se, se gola boleele jwa dikgato (dimethara) di le masome mabedi le botlhano fa ka bokima gone se tshwara dikgato tse di lesome le bone. Fela jaaka ditlhare tsa rona tse dintsi; mariga mowana o tlhotlhorega matlhare, o sale o le mosetlha, mme o boe o tlhoge gape mariga a se na go feta.
E kile ya re nako nngwe ra bua gore, re ka tshwatshanya leungo la setlhare le mmele wa phologolo nngwe fela jaaka kgomo.
Re ne ra re, phologolo e na le letlalo ka kwa ntle ga mmele wa yone. Ka fa teng ga letlalo le, go na le nama e e leng yone e jewang. Ra tswelela ra re, mo gare ga nama e, go na le marapo a le one a nang le moko mo teng.
Re ne ra re maungo a ditlhare le dimela tse dingwe le one a ntse fela jalo.
Leungo lengwe le lengwe le ntse fela jalo. Le na le letlalo le bangwe ba le bitsang lekape, bangwe ba re letlape.
Mo teng ga lekape le, go na le nama e le yone e jewang. Ka fa teng ga nama e, go na le peo. Peo e, e bidiwa ka maina a a farologanyeng go ya ka gore a re bua ka setlhare kana ka semela sengwe se sele.
Fela jaaka ditlhare tse dingwe, ga twe mowana le one o na le maungo a a jewang. Re itse gore, jaaka merogo le dijo tse dingwe, maungo a ditlhare ga a jelwe monate fela.
Maungo a, a jelwa gore a na le dikotla tse di thusang go aga mmele le go o sireletsa mo malwetseng. Maungo a mowana le one a bolelwa a ntse fela jalo; a na le dikotla tse di agang mmele e bile di o thibela go tsenwa ke malwetse.
Kwa ntle ga go jewa e le leungo fela, ga twe leungo la mowana le ka dirisiwa gape ka ditsela tse di farologanyeng.
Ga twe o ka tlhakanngwa le metsi kgotsa mashi mme wa nowa.
Mo go raya gore o ka nowa fela jaaka go nowa motlopi. Re a tle re bone motlopi o fetlhwa ka metsi o bo o nowa fa bangwe ba re le tee/kofi o kgona go e dira.
Gape ga twe mowana o ka dirisiwa jaaka sebidiso se go a tleng go bidisiwe ting kgotsa borotho ka sone.
Ga twe sone sebidiso se, se ka dirisiwa go natefisa dijo dingwe. Matlhare a mowana one a bolelwa fa a ka jewa e le morogo. Mme gape ga twe a ka silwa mme a dirisiwa go natefisa dijo fa mahura one a ka dirisiwa go apaya.
Ka fa go ntseng ka teng, mowana ga o a golela lefela; o na le ditiro tse dintsi tse dintle mo botshelong jwa motho.
Fa e ntse e tsweletse e bua ka mosola wa mowana, Naledi (Naledi 29 Phukwi 2015) ya re; ‘Mahura a dithotse tsa Mowana le one a mosola fela thata ka a kgona go dirisiwa go apaya.’
A o tla dumalana le Naledi gore mowana o na le dithotse? A mowana ga se setlhare? A mme setlhare se na le dithotse?
E rile maloba Naledi e bua ka morula ya re le one o na le thotse.
Re ne ra gana ra re, ka ke setlhare, morula ga o na thotse. Mmualebe o sa ntse a gana a re, fela jaaka ditlhare tse dingwe, mowana ga o na thotse.
Thotse ke ya dimela tsa ‘sika loo legapu, lerotse, lephutshe le tse dingwe fela jalo. Ditlhare tsone ga di na thotse, di na le thapo/dithapo.
Fa ngwana a ka betwa ke morula, jaaka go a tle go direge, ga twe o betilwe ke thapo ya morula, e seng thotse ya morula. Re ntse ra re, ditlhare ga di na thotse, di na le thapo/dithapo.


text:
Tsela ya go Tokafatsa Bopelotelele Jwa Gago
MORAGO ga go bala ditlhogo tse di fetileng o ka nna wa dumela gore fa o le pelotelele o ka kgona go nna le botsogo jo bo botoka, go dira ditshwetso tse di botoka le go nna le ditsala tse di molemo. Ka jalo o ka dira jang gore o tokafatse bopelotelele jwa gago? Sekaseka dikakantsho tse di latelang.
Lemoga dilo tse di dirang gore o fele pelo:
Go na le dilo kgotsa maemo a a ka dirang gore o fele pelo. Ke eng se se dirang gore o fele pelo? A go na le batho ba ba rileng ba ba go fedisang pelo? Gongwe molekane wa gago, batsadi ba gago kgotsa bana ba gago ke bone batho ba gantsi ba go fedisang pelo. Kgotsa a gantsi dilo tse di dirang gore o fele pelo ke tse di amanang le nako? Ka sekai, a gantsi o fela pelo fa o tshwanelwa ke go leta ba bangwe kgotsa fa o siiwa ke nako? A o fela pelo fa o lapile, o tshwerwe ke tlala, o otsela kgotsa o gateletswe ka tsela nngwe mo maikutlong? A gantsi o fela pelo fa o le kwa gae kgotsa o le kwa tirong?
Go lemoga dilo tse di dirang gore o fele pelo go ka go thusa jang? Kgosi Solomone o ne a kwala jaana bogologolo: “Batho ba ba akanyang sentle ba bonela pele mathata ba bo ba a iphitlhela, mme ba ba tsietsegang motlhofo ba tswelela fela ba bo ba lebana le ditlamorago tsa gone.” (Diane 22:3, God’s Word Bible) Go dumalana le seane seno sa bogologolo sa Baebele, fa o “bonela pele” gore o tla fela pelo, o ka nna wa kgona go go thibela. Kwa tshimologong, o ka nna wa tshwanelwa ke go tsaya matsapa gore o tokafatse bopelotelele jwa gago mme fa nako e ntse e ile bopelotelele e ka nna nonofo e e itlelang fela mo go wena.
Tshela botshelo jo bo sa raraanang:
Go ya ka Porofesa Noreen Herzfeld, yo o rutang saense ya dikhomputara kwa Saint John’s University, kwa Minnesota, kwa U.S.A., “tota batho ga ba kgone go dira ditiro tse dintsi ka nako e le nngwe. Boboko ga bo kgone go tlhomama mo dilong tse dintsi ka nako e le nngwe.” Gape a re: “Fa nako e ntse e ya, go dira dilo di le dintsi ka nako e le nngwe go senya bokgoni jwa rona jwa go tlhoma mogopolo mme kgabagare seno se dira gore o felelwe ke dinonofo tse di jaaka bopelotelele, boitshoko, bokgoni jwa go dira ditshwetso le jwa go rarabolola mathata.”
Go thata go nna pelotelele fa o gateletswe mo maikutlong ka go bo o na le dilo tse dintsi thata tse o tshwanetseng go di dira, mafelo a mantsi thata a o tshwanetseng go ya kwa go one le batho ba bantsi thata ba o tshwanetseng go nna o ikgolaganya le bone. Dr. Jennifer Hartstein, yo o umakilweng pelenyana mo motseletseleng ono wa ditlhogo o tlhagisa jaana: “Tota kgatelelo ya maikutlo ke yone e gantsi e dirang gore re fele pelo.”
Ka jalo, jaaka go a tle go bolelwe, “tlhaba kgobe ka mmutlwa.” Iphe nako ya go itumelela botshelo. Iphe nako ya go dira botsala jo bo nonofileng le batho ba se kae go na le go dira botsala jo bo sa nonofang le batho ba bantsintsi. Rulaganya gore o batla go dirisa nako ya gago jang mme o tlhophe dilo tse di tlang pele ka botlhale. Itise gore ditiro tsa go itlosa bodutu le didirisiwa tsa ileketeroniki di se ka tsa go senyetsa nako.
E le gore o tshele botshelo jo bo sa raraanang, o ka nna wa tlhoka go sekaseka dilo tse o di dirang letsatsi le letsatsi. O ka fokotsa fa kae kgotsa wa tlogela eng? Seane sengwe se se mo Baebeleng sa re: “Sengwe le sengwe se na le nako e se e tlhometsweng . . . , nako ya go boloka le nako ya go latlha.” (Moreri 3:1, 6) Gongwe eno ke nako ya gore o tlogele dilo dingwe tse di go jelang nako gore o se ka wa tshwarega thata mo o sa kgoneng go nna pelotelele.
Leba dilo jaaka di ntse:
Mo botshelong, leba dilo jaaka di ntse. Sa ntlha, ga se ka metlha dilo di diregang ka bonako jaaka re batla. Amogela gore dilo di ka se direge ka nako e e batliwang ke wena, ka gonne dilo di tla direga ka nako ya tsone. Joo ke jone bopelotelele.
Sa bobedi, gakologelwa gore ga se ka metlha o ka kgonang go laola maemo a gago. Kgosi Solomone yo o botlhale o ne a kwala jaana: “Motabogi yo o lobelo go gaisa ga se ka metlha a fenyang lobelo; mophato o o maatla go gaisa ga se ka metlha o fenyang ntwa; motho yo o botlhale go gaisa ga se ka metlha a bonang dijo tse a di bereketseng; motho yo o nang le tlhaloganyo go gaisa ga se ka metlha a humang; mme motho yo o rutegileng ga se ka metlha a newang pako e e mo tshwanetseng. Fa nako e fitlha, dilo tse di bosula di diragalela mongwe le mongwe! Motho ga a ke a itse se se tla mo diragalelang.”—Moreri 9:11, 12, Holy Bible—Easy-to-Read Version.
Mo boemong jwa go fela pelo ka ntlha ya maemo a o ka se kgoneng go a laola, leka go lemoga dilo tse o kgonang go di laola. Ka sekai, go na le gore o galefe ka ntlha ya bese kgotsa terena e e diegang go tla, batla tsela e nngwe ya go fitlha kwa o yang gone. Tota le go tsamaya ka dinao go ka nna ga nna botoka go na le go fela pelo le go galefa. Fa e le gore o tshwanelwa ke go leta, dirisa nako eo go dira sengwe se se mosola se se jaaka go bala sengwe se se tla go solegelang molemo kgotsa go kwala dithulaganyo tsa dilo tse o ikaeletseng go di dira mo isagweng.
Boammaaruri ke gore mo botshelong ga go thuse sepe go nnela go tshwenyega ka dilo tse o ka se kgoneng go di laola. Baebele e nepile fa e re: “Ga go ope wa lona yo o ka oketsang botshelo jwa gagwe ka tsela epe ka go tshwenyega ka jone.”—Luke 12:25, Holy Bible—Easy-to-Read Version.
Nna le kamano e e molemo le Modimo:
Batho ba le bantsi ba ba dumelang mo Baebeleng ba lemogile gore fa ba dirisa melaometheo ya yone ba ka kgona go nna pelotelele. Go ya ka Baebele, go ka nna motlhofo gore motho yo o nang le kamano e e molemo le Modimo a bontshe bopelotelele mmogo le dinonofo tse dingwe tsa botlhokwa tse di jaaka lorato, boipelo, kagiso, bonolo le boikgapo. (Bagalatia 5:22, 23) Baebele e solofetsa jaana: “Lo se ka lwa tlhobaela ka sepe, mme mo go sengwe le sengwe ka thapelo le mokokotlelo mmogo le go ntshiwa ga ditebogo a dikopo tsa lona di itsisiwe Modimo; mme kagiso ya Modimo e e gaisang kakanyo yotlhe e tla disa dipelo tsa lona le maatla a lona a mogopolo.” (Bafilipi 4:6, 7) Ithute Baebele mme o bone kafa o ka tshelang ka teng o sa tlhobaele thata mme o le pelotelele go feta pele.


text:
Ditshwantsho Tsa Kwa Wallkill Karolo 2 (November 2014 Go ya Go November 2015)
Bosheng jaana Basupi ba ga Jehofa ba ile ba oketsa le go tlhabolola dikago tsa bone tse di kwa Wallkill, New York. Leba ditshwantsho tse di bontshang tiro e ba ileng ba e dira magareng ga November 2014 le November 2015.
December 4, 2014—Kago ya Diofisi 2
Go dirwa tsela e e tsenang mo diofising. Tsela e batho ba fetang mo go yone e tsenngwa dithutafatsi gore batho ba se ka ba wa fa go le mariga. Diofisi tsa Bethele, tsa maloko a Komiti ya Lekala le tsa Lefapha la Tirelo di mo lefelong leno.
December 5, 2014—Kago ya Bonno D
Moithaopi o gotlha fa fatshe ka motšhine pele ba tla go tsenya dithaele. Motšhine ono o gokeletswe mo motšhineng o o gopang leswe gore go se ka ga nna lorole thata.
January 9, 2015—Kago ya Bonno E
Lefelo le baeng le maloko a Bethele a a fetang 200 a tsenang mo go lone fa ba tsena mo Kagong ya Bonno E. Go ile ga tsenngwa difensetere tse di sa tsenyeng lesedi le lentsi le thulaganyo ya go tima molelo.
February 9, 2015—Lefelo la go Gatisa
Mokaulengwe o golaganya dithapo tse di tla tsenngwang mo kagong e e tla dirisediwang go ruta baithaopi gore ba nne le bokgoni jwa go bereka ka dilo tse di jaaka go tsenya diphaepe tsa metsi le motlakase.
February 17, 2015—Lefelo la go Gatisa
Moithaopi o tsenya lobone mo Lefapheng la go Thapisa.
March 2, 2015—Kago ya Diofisi 1
Moithaopi o tlhatlhoba dilo tsa motlakase. Lefelo leno le diretswe mafapha a ofisi ya lekala a a tswang kwa Brooklyn.
March 3, 2015—Kago ya Bonno D
Moithaopi o lomaganya diphaepe tse di tsamaisang metsi a a mogote.
March 31, 2015—Kago ya Bonno D
Baithaopi ba kaba fensetere gore e se ka ya tsenya metsi. Difensetere tseno di thusa go boloka motlakase ka nako ya selemo le ya mariga. Go na le difensetere tsa mofuta ono di le 298 mo kagong eo fela.
April 17, 2015—Kago ya Diofisi 1
Baithaopi ba aga lobota la lefelo le dikoloi di tla phakang mo go lone ba dirisa maje a lobota lo lo ileng lwa agiwa ka bo1970. Lefelo leo le fa gare ga Kago ya Diofisi 1 le Kago ya Bonno E.
April 17, 2015—Kago ya Diofisi 1
Mokaulengwe o gotlha lobota pele lo pentiwa. Lefapha la Diakhaonto, la Dikhomputara le la go Reka le tla dirisa diofisi tseno.
June 8, 2015—Kago ya Bonno D
Mokaulengwe o goga dithapo tsa motlakase gore a di tsenye mo paleng e e sireletsang dikago mo magadimeng.
June 8, 2015—Kago ya Bonno D
Ka nako ya fa dikago tsa Wallkill di ne di okediwa, bakaulengwe ba ile ba tlhomamisa gore ba tlogela tikologo fela jaaka e ntse go akaretsa le ditlhare tse re di bonang mo setshwantshong seno. Tanka ya metsi e e tlhageletseng ka fa molemeng, e kgona go baya dilitara di le 150 000 tsa metsi a a tla dirisiwang ke maloko a lelapa le a a tla dirisediwang go tima molelo.
June 25, 2015—Kago ya Diofisi 1
Moithaopi o dirisa magong a ka nna 1 800 go dira lobota lo lo tla nnang mo morago ga serala. Magong ano a thusa go laola modumo wa dibuelagodimo.
July 9, 2015—Kago ya Diofisi 2
Charles Reed o simolotse go direla kwa Bethele ka 1958. Mokaulengwe Reed o ile a thusa go dira polane le go tsenya konkereite ka nako ya fa go ne go tsenngwa motšhine wa go printa fa Bethele ya kwa Brooklyn e ne e sa ntse e printela United States le dinaga tse dingwe. Ka nako ya fa Wallkill e ne e okediwa, Mokaulengwe Reed o ne a thusa mo setlhopheng se se netefatsang gore go dirilwe tiro e e duleng diatla.
August 17, 2015—Kago ya Diofisi 1
Baithaopi ba pagolola ditulo tse di tla tsenngwa mo holong. Holo eo e na le ditulo di le 812.
September 21, 2015—Kago ya Diofisi 1
Fa go ne go tlhabololwa holo eno, go ile ga tsenngwa disekirini le dibuelagodimo tse di tlhagelelang mo siling.
October 12, 2015—Kago ya Bonno D
Ba baakanya lefelo le baoki ba tla tlhatlhobelang batho mo go lone. Lefelo leo mmogo le matlwana a lone a ile a okediwa.
October 15, 2015—Setsha sa Wallkill
Dikago tsa Wallkill. Go nna maloko a Bethele a ka nna 2 000 kwa go tsone. Porojeke yotlhe ya go atolosa dikago tseo e ile ya wediwa ka November 30, 2015.


text:
Molaetsa wa se se tla diragalelang dithaba tsa Iseraele (1-14)
Medingwana e e ferosang sebete e a tlontlololwa (4-6)
“Lo tla tshwanelwa ke go itse gore ke nna Jehofa” (7)
6 Jehofa o ne a bua le nna gape a re:2 “Morwa motho, leba kwa dithabeng tsa Iseraele mme o di bolelele molaetsa wa katlholo.3 O re, ‘Lona dithaba tsa Iseraele, utlwang lefoko leno la ga Morena Molaodimogolo Jehofa: Seno ke se Morena Molaodimogolo Jehofa a se bolelelang dithaba, dithota, melatswana le mekgatšha: “Bonang! Ke tla lo tlisetsa tšhaka, e bile ke tla senya mafelo a lona a a kwa godimo a a boitshepo.4 Dibeso tsa lona di tla senngwa, ditlhomo tsa lona tsa maswalo di tla thubaganngwa,+ e bile ke tla latlhela batho ba lona ba ba bolailweng fa pele ga medingwana ya lona e e ferosang sebete.*+5 Ke tla latlhela ditopo tsa batho ba Iseraele fa pele ga medingwana ya bone e e ferosang sebete, e bile ke tla gasamisa marapo a lona go dikologa dibeso tsa lona.+6 Mo mafelong otlhe a lo nnang mo go one, metse e tla senngwa+ le mafelo a a kwa godimo a a boitshepo a tla digiwa mme a tla kgakgabala.+ Dibeso tsa lona di tla senngwa di bo di tšhwetlakanngwa, medingwana ya lona e e ferosang sebete e tla phatlakanngwa, ditlhomo tsa lona tsa maswalo di tla senngwa le ditiro tsa lona di tla nyelediwa.7 Mme ba ba bolailweng ba tla wela mo gare ga lona,+ mme lo tla tshwanelwa ke go itse gore ke nna Jehofa.+8 “‘“Le fa go ntse jalo, ke tla tlogela masalela, ka gonne bangwe ba lona ba tla falola tšhaka mo ditšhabeng fa lo tla bo lo gasamiseditswe mo dinageng tse dingwe.+9 Mme ba ba falotseng ba tla nkgakologelwa ba le kwa ditšhabeng tse ba tla bong ba isitswe botshwarwa kwa go tsone.+ Ba tla lemoga gore ke ne ke utlwisitswe botlhoko ke pelo ya bone e e sa ikanyegeng* e e neng e fapogile mo go nna+ le matlho a bone a a eletsang* medingwana ya bone e e ferosang sebete.+ Ba tla tlhabisiwa ditlhong ke bosula jotlhe le dilo tsotlhe tse di makgapha tse ba neng ba di dira e bile ba tla di tlhoa.+10 Ba tla tshwanelwa ke go itse gore ke nna Jehofa le gore ke ne ke sa bue maaka fa ke ne ke re ke tla ba tlisetsa masetlapelo.”’+11 “Seno ke se Morena Molaodimogolo Jehofa a se buang: ‘Opa diatla mme o tibe ka lonao o bo o hutsafalele bosula jotlhe le dilo tsotlhe tse di makgapha tse di dirilweng ke batho ba Iseraele, ka gonne ba tla bolawa ke tšhaka, ke leuba le ke bolwetse jwa leroborobo.+12 Yo o kgakala o tla bolawa ke bolwetse jwa leroborobo, yo o gaufi o tla bolawa ke tšhaka, mme ope fela yo o falolang dilo tseno a bo a sala o tla bolawa ke leuba; mme ke tla tshololela tšhakgalo ya me yotlhe mo go bone.+13 Mme lo tla tshwanelwa ke go itse gore ke nna Jehofa,+ fa ba ba bolailweng ba bone ba tla bo ba rapaletse mo gare ga medingwana ya bone e e ferosang sebete, go dikologa dibeso tsa bone,+ mo godimo ga thota nngwe le nngwe e e goletseng kwa godimo, mo ditlhoeng tsotlhe tsa dithaba, ka fa tlase ga setlhare sengwe le sengwe se segolo le ka fa tlase ga dikala tsa ditlhare tse dikgolo kwa ba neng ba ntsha ditlhabelo tse di nkgang monate* gone gore ba itumedise medingwana yotlhe ya bone e e ferosang sebete.+14 Ke tla ba otlololela seatla sa me ke bo ke kgakgabatsa naga ya bone, mme mafelo otlhe a ba nnang mo go one a tla kgakgabala go gaisa naga e e gaufi le Dibela. Mme ba tla tshwanelwa ke go itse gore ke nna Jehofa.’”
Dintlha Tse di Kwa Tlase
^ Polelwana eno ka Sehebera e ka tswa e amana le lefoko le le kayang “boloko” mme e dirisitswe e le go bontsha letlhoo.
^ Kgotsa “e e ratang boitsholo jo bo sa siamang; e e dirang boaka.”
^ Kgotsa “matlho a bone a ka boitsholo jo bo sa siamang a salang morago.”


text:
Go Dirisana le ba Lelapa le Ditsala
Batho ba le bantsi ba palelwa ke go dira gore go nne le kagiso magareng ga bone le ba malapa a bone le ditsala tsa bone. A re bone melaometheo ya Baebele e e ka re thusang go tokafatsa tsela e re dirisanang le batho ba bangwe ka yone.
O SEKA WA IKAKANYETSA O LE NOSI
MOLAOMOTHEO WA BAEBELE: “Lo tlhokomela, e seng go kgatlhegela dilo tse di amang lona fela, mme gape go kgatlhegela le dilo tse di amang ba bangwe.”—Bafilipi 2:4.
SE MOLAOMOTHEO ONO O SE KAYANG: Fa re batla go dirisana sentle le batho ba bangwe re tshwanetse go ba direla dilo tse di molemo go na le gore re lebelele gore e nne bone ba re direlang. Fa o ikakanyetsa o le nosi o ka utlwisa batho ba ba go ratang botlhoko. Ka sekai, fa molekane wa lenyalo a ikakanyetsa a le nosi a ka simolola go ratana le motho yo mongwe. Kana e bile, batho ga ba rate go tsalana le batho ba ba ratang go ikgantsha ka dilo tse ba nang le tsone kgotsa go bua thata ka dilo tse ba di itseng. Buka nngwe ya re: “Batho ba ikakanyetsang ba le bosi ba tla nna le mathata a mantsi.”
SE O KA SE DIRANG:
Thusa ba bangwe. Ditsala tsa nnete di a tshepana e bile di a thusana. Dipatlisiso di a re batho ba ba thusang ba bangwe ga se gantsi ba gatelelwang mo maikutlong.
Utlwela ba bangwe botlhoko. Go utlwela ba bangwe botlhoko ke go itsenya mo ditlhakong tsa bone gore o kgone go tlhaloganya gore ba ikutlwa jang. Fa o utlwela ba bangwe botlhoko ga o kitla o dira metlae ka bone gore o ba tsenye matlho kgotsa o ba utlwise botlhoko.
Fa o utlwela ba bangwe botlhoko o tla kgona go ba akanyetsa. Seo se tla go thusa gore o se ka wa tlhaola ba bangwe le gore o kgone tsalana le bone.
Fetsa nako le batho ba bangwe. Fa o ntse o fetsa nako le batho ba bangwe o tla kgona go ba itse botoka. Fa o batla go nna le ditsala tse di molemo o tshwanetse go tlotla le batho ka dilo tse ba tshwenyegileng ka tsone le tse ba di ratang. Ka jalo, ba reetse fa ba bua. Ba bontshe gore o a ba kgathalela. Patlisiso nngwe ya re: “Go tlotla le batho ka dilo tse ba tshwenyegileng ka tsone le tse ba di ratang, go ka dira gore ba itumele.
TLHOPHA DITSALA TSE DI SIAMENG
MOLAOMOTHEO WA BAEBELE: “Go itlwaelanya le ba ba bosula go senya mekgwa e e molemo.”—1 Bakorintha 15:33.
SE MOLAMOTHEO ONO O SE KAYANG: Batho ba o itsalanyang le bone ba ka go tlhotlheletsa go dira dilo tse di siameng kgotsa tse sa siamang. Baitse ba re batho ba o itsalanyang le bone ba ka go tlhotlheletsa fela thata. Fa o itsalanya le motho yo o gogang motsoko kgotsa yo o kileng a tlhala monna kgotsa mosadi wa gagwe le wena o ka feleletsa o batla go dira jalo.
SE O KA SE DIRANG: Itsalanye le batho ba ba nang le mekgwa e e siameng e le wena o ka ratang go nna le yone. Ka sekai, o ka itsalanya le batho ba ba akanyetsang ba bangwe, ba ba tlotlang ba bangwe, ba ba ratang go aba le ba ba ratang go amogela baeng.
MELAOMETHEO E MENGWE YA BAEBELE
O SEKA WA BUA DILO TSE DI UTLWISANG BA BANGWE BOTLHOKO.
“Go na le yo o buang a sa akanye jaaka e kete ka ditlhabo tsa tšhaka.”—DIANE 12:18.
ABELA BA BANGWE.
“Moya o [kgotsa motho yo] o pelotshweu o tla nontshiwa.”—DIANE 11:25.
DIRISANA LE BA BANGWE KA TSELA E O BATLANG BA DIRISANA LE WENA KA YONE.
“Dilo tsotlhe tse lo batlang batho ba di lo direla, le lona lo tshwanetse go di ba direla.”—MATHAIO 7:12.


text:
Go kgobokanya metsi kgotsa ‘puno ya metsi a pula’ go tswa marulelong ka ntlha ya mo ntlong le serapa o diriswa ka bophara go kgabaganya Aforika Borwa – kwa mafelong a dinagamagaeng e bile o oketsega thata kwa ditoropokgolong. Se se raa gore nako e nngwe le e nngwe fa pula e na, metsi a kgobokanywa ka ntlha ya go dirisiwa mo nakong ya dikomelelo.
Go kgobokanya metsi a pula go fokotsa go ikaega mo kabong ya metsi ya masepala le matamo a go boloka metsi. Gape go thusa go boloka metsi, go fokotsa merwalela le kgogolego ya mmu mme e tla fokotsa theko ya metsi. Godimo ga moo, metsi a pula a phepa e bile ga a tlala dibolayasenyi le dikhemikhale.
Metsi a pula a ka kgobokanywa go tswa moagong ofe kgotsa ofe o o nang le marulelo - ntlo, ditale, mafelo a go emisa dijanaga bj.bj. Tanka kgotsa letamo le a tlhokega go boloka metsi le meedi ya marulelo kgotsa dipeipi di a tlhokega go lebisa metsi go tswa marulelong go ya kwa gare ga tanka.
Ditanka di ka tsamaya go tswa matamong a magolo a ditena go ya go difaki le dibakete tsa polastiki. Marulelo a magolwane, tanka e kgolwane e e tla tlhokegang.
Dipeipi tsa metsi tše maleba ke tsa go lwesa UV tse di jaaka ISI HDPE le dipeipi tsa PVC. Dielelaleswe mo mafelelong a meedi ya marulelo di tshwanetse go tsenngwa ka letloa la mathale go thibela matlakala le dilo tse dingwe tse di gogoletsweng kwa gare ga tanka.
Go atlanegisitswe go dirisa faposa ya tshwamathe ya ntlha. Se ke sedirisiwa sa go faposa bontsi ba ntlha ba metsi a pula le maswe otlhe go tswa marulelong go tsenela mo ditankeng. Metsi a ntlha ao a tswang mo marulelong morago ga dipula a ka nna a leswe ka ruse, lerole, dithorwana tsa dinonyana le dikhemikhale. Faposo ya tshwamathe ya ntlha e e tla tokafatsang boleng ba metsi a go nwa, go fokotsa go rusa ga dipeipi le go fokotsa seretse le le agelang mo gare ga ditanka. Le kaelo ya kakaretso ka tshwamathe ya ntlha e tshwanetse go tlosa dilitara tse ka bang 40 tsa metsi ka 100 m 2 mo lefelong la kgoboketso ya metsi. Kwa mafelong a lerole kgotsa mo mafelong a ditoropong le leswefatso ya moa, sediriswa se segolo sa tshwamathe ya ntlha e ka tlhokega.
Meedi ya marulelo le marulelo di tshwanetse go tlhatlhobiwa ka metlha le go bewa e le phepa le go se nne le lerole, matlakala, dithorwana tsa diphologolo le dinonyana, diphologolo tse di suleng, ditshenekegi le dikhemikhale. Fa marulelo a le phepa le medi ya marulelo, go tla nna le metsi a a phepa.
Phepafatsa ditlhotlhi dife kgotsa dife tse di tlhomilweng mo pipeipeng kgotsa mo gare ga tanka. Lekola tanka ya gago ka ntlha ya seretse mengwaga e mengwe le e mengwe e mebedi go isa go e meraro. E tlose ka go e ntsha kgotsa go kgothola tanka ya gago ka botlalo. Kagelo ya seretse ke sesupo sa gore marulelo le meedi ya marulelo di maswe. Tlosa kagelo ya leswe le le kgobokantseng mo godimo ga tanka.
Translated by Lawrence Ndou


text:
BAEBELE YA RENG?
Batlhoki
A Modimo o amega ka batlhoki?
“A mokgwa wa lona wa botshelo e se ka ya nna wa go rata madi . . . Gonne [Modimo] o rile: ‘Ruri ga ke na ke go tlogela ka gope le fa e le go go latlha ka gope.’”—Bahebera 13:5.
KAFA MODIMO A BONTSHANG KA TENG GORE O A AMEGA
Fa motho yo o obamelang Jehofa Modimo a lebana le dinako tse di thata, go ka bonala ka ditsela tse di farologaneng gore Modimo o amega ka ene. Nngwe ya ditsela tseo ke thuso e e lorato e a e newang ke Bakeresete ka ene. * Jakobe 1:27 ya re: “Mofuta wa kobamelo o o phepa le o o sa leswafalang go ya ka pono ya Modimo wa rona le Rara ke ono: go tlhokomela masiela le batlholagadi mo pitlaganong ya bone.”
Bakeresete ba bogologolo ba ne ba thusana. Ka sekai, fa go ne go bolelelwa pele gore leuba le legolo le ne le tla wela lefatshe la Judea, Bakeresete ba kwa toropong ya Antioka e e kwa Siria ba ne ba rulaganya go “romela thuso ya go namola kwa bakaulengweng ba ba nnang mo Judea.” (Ditiro 11:28-30) Seo se ne sa felela ka gore Bakeresete ka bone ba batlhoki ba newe dilo tse ba di tlhokang. Tsela eno e ba neng ba aba ka yone ka go rata e ne ya bontsha lorato lwa Bokeresete.—1 Johane 3:18.
Ke eng se batlhoki ba ka se dirang go tokafatsa maemo a bone?
“Nna Jehofa, ke Modimo wa gago, Yo ke go rutang gore o solegelwe molemo.”—Isaia 48:17, 18.
MODIMO O RE THUSA GORE RE TOKAFATSE MAEMO A RONA
Fela jaaka batho ba le bantsi ba lemogile, botlhale jo bo fitlhelwang mo Baebeleng bo solegela molemo e bile bo kaela ka tsela e e molemo go gaisa. Diane 2:6, 7 ya re: “Jehofa o naya botlhale; mo molomong wa gagwe go na le kitso le temogo. Mme o tla bolokela ba ba thokgameng botlhale jo bo mosola.” Fa batho ba batla botlhale joo ba bo ba bo dirisa, ba solegelwa molemo.
Ka sekai, ba tila mekgwa e e kotsi le e e senyang madi e e jaaka go dirisa diokobatsi ka tsela e e sa siamang kgotsa go nwa bobe. (2 Bakorintha 7:1) Gape e nna batho ba ba ikanyegang, ba ba kelotlhoko le go feta e bile ba nna batho ba ba nang le boikarabelo mme ka go dira jalo ba kgona go bona tiro motlhofo kgotsa ba anaanelwe thata ke bathapi ba bone. Baefeso 4:28 ya re: “A moutswi a se ka a tlhola a utswa, mme go na le moo a a dire ka natla, . . . gore a tle a nne le sengwe se a se abelang mongwe yo o tlhokang.”
A go na le bosupi jwa gore botlhale jo bo fitlhelwang mo Baebeleng bo thusa batlhoki?
“Botlhale jwa Modimo bo supiwa bo siame ka diphelelo tsa jone.”—Mathaio 11:19, The New English Bible.
BOSUPI JWA GORE SENO KE BOAMMAARURI
Wilson, yo o neng a na le tiro ya nakwana kwa Ghana, o ne a le gaufi le go wetsa lobaka lo a neng a thapetswe go bereka ka lone. Mo letsatsing la gagwe la bofelo kwa tirong, fa a ntse a tlhatswa koloi ya manejara wa gagwe yo mogolo o ne a fitlhela madi mo butung. Motho yo o neng a mo okametse o ne a re a itseele madi ao. Mme Wilson, yo e leng Mosupi wa ga Jehofa, o ne a gana go utswa. Go na le moo, o ne a busetsa madi ao kwa go mong wa one. Mo boemong jwa go lebogisiwa tiro, Wilson o ne a newa tiro ya nako e e tletseng mme moragonyana a dirwa mookamedi yo mogolo.
Kwa Yuropa, Géraldine o ne a kobiwa mo tirong ka gonne mothapi wa gagwe o ne a sa rate Basupi ba ga Jehofa. Le fa go ntse jalo, mmaagwe mothapi yono o ne a mmolelela gore o dirile phoso e kgolo ka go koba Géraldine. O ne a re: “O ka se bone mothapiwa yo o ikanyegang e bile a tsaya tiro ya gagwe masisi jaaka mothapiwa yo e leng Mosupi wa ga Jehofa.” Mothapi yono o ne a dira dipatlisiso ka Basupi mme a thapa Géraldine gape.
Fa Sarah, mmè yo o se nang molekane mo Afrika Borwa a ne a lebane le dinako tse di boima, o ne a bona kafa Baebele e ka tlhotlheletsang batho go bontsha ba bangwe lorato ka teng fa maloko a phuthego ya ga bone a ne a naya ba lelapa la gagwe dijo le go ba pega mo dikoloing tsa bone. Moragonyana, bana ba gagwe ba ne ba re, “Re na le batsadi ba le bantsi mo phuthegong.”
Go na le maitemogelo a le mantsi a a tshwanang le ao. Mme a re gopotsa Diane 1:33 e e reng: “Fa e le yo o ntheetsang, o tla nna ka polokesego.” A bo mafoko ao a le boammaaruri jang ne!
^ ser. 5 Kwa dinageng dingwe puso e thusa batlhoki ka madi. Kwa go se nang thuso e e ntseng jalo gone, boikarabelo jono ke jwa ba masika a batlhoki.—1 Timotheo 5:3, 4, 16.


text:
Go Tlhokomela Dibatana tsa Gago
Fa dibatana di neng di bonwa e le “mmaba” o o tshwanetseng go senngwa ka gotlhe gotlhe, balemirui ba mo malatsing ano ba lemoga gore kwa ntle ga go thusa go dira gore go nne le tekatekano ya tikologo, dibatana tsa boagi tota di kgona go thusa go thibela tatlhegelo ya loruo. Patlisiso le yona e supile gore polao ya dibatana ka go sa tlhophe go thibela tatlhegelo ya diruiwa go ka diragala go se atlege, e feleletse mo mefuteng yotlhe ya “mathata” a mangwe le ditlamorago tse di golaganeng.
Ka jalo, mo boemong jwa go tshola dipalo tsa dibatana tse di kwa tlase ka ntlha ya mekgwatiriso ya bolaodi ba go se tlhophe, balemirui ba tshwanetse go tlhoma mogopolo mo mekgweng ya go lema ka kutlwano le dibatana tsa boagi mme ba tote fela bone bangwe ba ba tlholang tatlhegele e e tswelelang ya diruiwa.
Taolo ya Tikologo
Lebaka le le lengwe gore go siame go tlhokomela dibatana tsa bonno, ke gore bontsi jwa dibatana ke tsa tikologo. Go nna teng ga tsona, ka fao, go thusa go tshola dibatana tse dingwe kwa thoko, ka fao, go tswa mo lefelong la gago.
Bogolo jwa tikologo bo farologana go tswa mo mofuteng o mongwe go ya go o mongwe mme gape e ikaegile ka go nna teng ga dijo. Nkwe e e busang e ka nna le tikologo e e botsamao bo bo ka nnang 10 000 ya diheketare, le tikologo e e fetelelang tikologo ya tshegadi e le nngwe. Jaaka fa dinkwe di gaisana ka tlhamalalo le caracal ka dijo mme di tsoma diphokojwe, go tlosiwa go tswa lefelong, gantsi go feletsa mo bophokojweng ba mekokotlo e mentsho le dipalo tsa caracala.
Baeteledipele ba ba Siameng
Ntlha e nngwe gape go tlhokomela dibatana tsa gago tsa boagi, ke gore go tlosa phologolo e e busang go ka tlogela phatlha mo thulaganyotatelanong ya setlhopha. Phatlha e ka tladiwa ke mošwa o a senang maitemogelo kgotsa mokgaphelwa thoko o o tsofetseng, o gantsi a nang le dikgaolo tse dinnye, tse di kitlaneng thata mme go ka diragala gore di ka nna magodu a diruiwa, go ya ka Dibatana mo Diruiweng tsa mo Dipolaseng, a Kaedi ya Tiragalo ya Botsamaisi ba Balemirui ya Tlhoka Kotsi, e e Feletseng ya Tikologo le Maitsholo a a Amogelesegang, e kwadilwe ke Bool Smuts ka 2008.
Go tlosiwa ga Dintšwa tsa Seaforika tse di Tlhaga, sekao, ga e tsamaelane fela le koketsego ya bophokoje le mathata a caracal, mme gape di ka isa mo bašweng Dintšwa tsa Seaforika tse di Tlhaga di sa ithute go tswa go bagolo ba tsona go tsoma sentle mmedi fetogela mo diruiweng jaaka motswedi wa dijo tsa tsona.
Go nna le boagi le caracal e e busang e e seng “legodu” la thoto, le yaona e supilwe jaaka nngwe ya ditsela tse di botoka tsa go tshola caracal le dibatana tse dingwe kwa ntle.
Ditlamorago tse e seng tsa Maitlhomo
Bolaodi bo bo bokoa ba dibatana tse di senyang di ka palelwa ka ditsela tse dingwe. Patlisiso e fitlhetse gore pogiso ya bophokojwe ya mokokotlo o montsho, sekao, go tla feletsa ka bogolong ba setšhaba sa tse dinnye le monono. Ka jalo, mo boemong jwa go tshola palo ka fa tlase ga taolo, pogiso e ka tlisa penologo ya setšhaba.
Motheo wa Setsongwa sa Tlhago
Kgaisano e e tlhatlogang ya dijo ka ntlha ya tlhabololo ya tsa temothuo, toropofatso le komelelo di na le boamo bo bo sa siamang tsa metheo ya dijo e e leng teng go dibatana mme gantsi e feleletsa dibatana di fetogela go diruiwa jaaka dijo. Go thibela seno go diragala, balemirui ba tshwanetse go tlhokomela polase tsa bona gotlhelele, go netefatsa gore go na le naga ya tlhago kgotsa lefatshe le le lekaneng go tshegetsa setsongwa sa tlholego sa dibatana mme gape ka go tshola diruiwa tse di mo matshosetsing kwa ntle ga tsela ya Dibatana.
Translated by Lawrence Ndou


text:
GO THUSA LELAPA | LENYALO
Tsela ya go Laola Tiriso ya Madi
KGWETLHO
Fa o leba diteitemente tsa banka le dipampitshana tsa dikoloto, o lemoga gore madi a lona a felela fela mo phefong. Lo sa le basha mo lenyalong mme tsela e lo dirisang madi ka yone e setse e dule mo taolong. A ke molato wa molekane wa gago? Iketle pele! Sekasekang kgang eno mmogo mme lo akanye ka mabaka mangwe a a ka tswang a lo tsentse loobabedi mo mathateng ano. *
LEBAKA LA GO BO GO DIREGA
Phetogo. Fa e le gore o ne o nna kwa gae pele o tsena mo lenyalong, o ka tswa o sa tlwaela go duela dikoloto le go dirisa madi le mongwe. Gape wena le molekane wa gago lo ka tswa lo dirisa madi ka ditsela tse di sa tshwaneng. Ka sekai, yo mongwe a ka tswa a rata go dirisa madi mme yo mongwe ene a rata go boloka madi. Go tsaya nako gore banyalani ba dire diphetogo mme ba nne le tsela e ba dumalanang ka yone ya go dirisa madi.
Go beela dilo nako e e tlang. Jim, yo jaanong e leng rakgwebo yo o atlegileng o a dumela gore fa a ne a sa le mosha mo lenyalong, lebaka la go bo a sa kgone go rulaganya dilo sentle le ne la mo digela mo dikolotong. A re: “E re ka ke ne ke diega go duela dikoloto, nna le mosadi wa me re ne ra felela re duela dikete tsa diranta ka ntlha ya go duela thari. Re ne ra felelwa ke madi!”
Serai sa go reka ka “madi a o sa a boneng.” Go motlhofo go tsena mo dikolotong fa o sa bone madi a tswa mo sepatšheng sa gago. Go ka nna jalo fa e le gore gantsi o duela ka karata ya sekoloto kgotsa ya banka, o reka mo Internet e bile o banka ka mekgwa ya ileketeroniki. Lebaka la go bo go adima madi go le motlhofo le lone le ka dira gore go nne motlhofo gore banyalani ba basha ba tsene mo dikolotong.
Le fa lebaka e ka tswa e le lefe, dikgang tsa madi di ka baka mathata a a masisi mo lenyalong la gago. Buka ya Fighting for Your Marriage ya re: “Bontsi jwa banyalani ba re madi ke one bothata jo bogolo, go sa kgathalesege gore ba na le madi a a kana kang. Gantsi madi ke one a bakang dikgotlhang.”
SE LO KA SE DIRANG
Ikemisetseng go dirisana mmogo. Mo boemong jwa go tshwaana diphoso, dirisanang mmogo gore lo laole tsela e lo dirisang madi ka yone. Dirang tshwetso di tloga fela gore lo ka se letle kgang eno e senya kamano ya lona.—Molaomotheo wa Baebele: Baefeso 4:32.
Nnang le lenaane la kafa lo tla dirisang madi ka teng. Kwalang ditshenyegelo tsa lona tsotlhe tsa kgwedi go sa kgathalesege gore di dinnye go le kana kang. Seo se tla lo thusa go bona gore madi a lona a ya kae le go bona gore ke fa kae mo lo dirisang madi teng go sa tlhokege.
Dirang lenaane la ditshenyegelo tsa lona tsa botlhokwa, go akaretsa dijo, diaparo, rente kgotsa sekoloto sa ntlo, sekoloto sa koloi le tse dingwe. Kwalang madi fa thoko ga sengwe le sengwe, go bontsha gore lo akanyetsa go dirisa madi a a kana kang mo go sone mo lobakeng lo lo beilweng lwa nako, gongwe kgwedi.—Molaomotheo wa Baebele: Luke 14:28.
“Moadingwa ke motlhanka wa motho yo o mo adimang.”—Diane 22:7
Kgwedi le kgwedi beelang madi kwa thoko a ditshenyegelo tse di farologaneng (dijo, rente, lookwane lwa koloi, jalo le jalo). Ba bangwe ba dira seno ka go tsenya madi mo dienfelopong, nngwe le nngwe e le ya ditshenyegelo tse di rileng. * Fa madi a fela mo enfelopong, ba ka tlogela go dirisa madi mo karolong eo ya ditshenyegelo kgotsa ba ka adima madi mo enfelopong e nngwe.
Sekaseka sesha tsela e o lebang dithoto ka yone. Boitumelo ga bo tlisiwe ke go nna le dilo tsa bosheng. Aitsane, Jesu o ne a re: “Le e leng fa motho a na le letlotlo botshelo jwa gagwe ga bo nne gone ka ntlha ya dilo tse a di ruileng.” (Luke 12:15) Gantsi tsela e o dirisang madi ka yone e bontsha gore a o dumela mafoko ao.—Molaomotheo wa Baebele: 1 Timotheo 6:8.
Dira diphetogo. Aaron, yo o nang le dingwaga tse pedi a nyetse a re: “Dilo tse di jaaka thelebishene e e duelelwang ya diteishene tse dintsi le go ja kwa diresetšhurenteng di ka lebega di sa je madi a mantsi kwa tshimologong, mme di ka go tsenya mo dikolotong fa nako e ntse e ya. Re ne ra tshwanelwa ke go ithuta go gana dilo dingwe gore re se ka ra dirisa madi a re se nang one.”